qundao/data-zh-poetry huggingface dataset:
上祭酒邱先生
作者：林景清
朝代：明

生本凡庸子，家居闽海涯。少小颇知觉，向善心孜孜。长大事儒业，执经游泮池。窃廪踰十载，五科皆见遗。年岁苦相迫，发身无他岐。慈母早弃背，严翁霜鬓垂。显扬失初志，惊惕徒嗟咨。池鱼不自化，笼鸟将安飞。鳞羽纵脩饬，违时深见讥。偶尔遇恩诏，输粟来京畿。怀赧苦不避，养禄图孝思。幸得桥门路，拜瞻我宗师。造就蒙至教，闻见增新知。满拟策驽钝，于时当脱羁。讵意蹈前辙，所谋转乖违。行取限名次，三年尚无期。迢迢八千路，家山音信稀。归计既弗遂，行囊亦无资。滥叨糊口计，数子来相依。深冬忽抱病，请借求良医。适遇行禁罚，谬坐违严规。诚恪莫自愬，顽梗混同归。旧馆不久复，生徒各分离。日给仰无助，寸心恒自持。此情不得已，卧地干霜威。笞辱固自取，迫切还可推。岂不深揣量，叩叩陈苦词。班门众所畏，操斧非所宜。但谓师弟子，恩义兼有之。情或信可悯，往过宁复追。雷霆虽震击，雨露多沾濡。我师体天者，愿言鉴愚痴。
东洲清隐卷
作者：林景清
朝代：明

薜萝门径掩清风，高隐东洲有此公。新甓常开留客醉，旧书多积课儿攻。东林牧散秋云外，远浦渔歌夕照中。笑傲乾坤双眼阔，好怀收拾入诗筒。
临清登舟怀故乡诸棋会
作者：林景清
朝代：明

秋光忽已半，暗蛩作寒声。堤柳渐落叶，风露涌凄清。客怀易成感，迢迢故乡情。城东有别墅，朝夕聚群英。手谈复觞咏，绝无尘虑生。愧我独何为，劳劳苦浮名。孤舟烟水上，远道恒心惊。
久雨感怀
作者：林景清
朝代：明

舟度山阴值早春，淹留道院忽经旬。江湖自愧离家久，风雨谁能过我频。杨柳含情撩别思，子规饶舌劝归人。直须便整行装去，南望云山是八闽。
二月望日从镇守绣衣游鼓山
作者：林景清
朝代：明

着屐寻幽到上方，遐心肯向暂时忘。白云飞处千山隔，东望连川是故乡。坐阅江山会此亭，天风拂面酒微醒。长空一望春无际，落日千峰鸟外青。
二月望日从镇守绣衣游鼓山·其一
作者：林景清
朝代：明

着屐寻幽到上方，遐心肯向暂时忘。白云飞处千山隔，东望连川是故乡。
二月望日从镇守绣衣游鼓山·其二
作者：林景清
朝代：明

坐阅江山会此亭，天风拂面酒微醒。长空一望春无际，落日千峰鸟外青。
京闱下第适遇重九感怀
作者：林景清
朝代：明

改辙观光上国游，半生怀抱未能酬。佳名此日为重九，潦倒黄花又一秋。旧史重温情恋恋，白云遥望思悠悠。空斋昼静如年永，四壁寒蛩送旧愁。斫桂曾将大斧磨，云深何处觅枝柯。登楼有赋悲王粲，抱璞无人识卞和。南国征鸿通信杳，异乡风景入愁多。高堂翘首闽天外，从此应添两鬓皤。门掩西风下第时，偏惊物候感睽离。雁知秋信归何早，人比黄花发更迟。谩道不才当宁弃，都缘薄命主司遗。玉堂退食开清宴，孤负灯前预贺诗。
京闱下第适遇重九感怀·其一
作者：林景清
朝代：明

改辙观光上国游，半生怀抱未能酬。佳名此日为重九，潦倒黄花又一秋。旧史重温情恋恋，白云遥望思悠悠。空斋昼静如年永，四壁寒蛩送旧愁。
京闱下第适遇重九感怀·其三
作者：林景清
朝代：明

门掩西风下第时，偏惊物候感睽离。雁知秋信归何早，人比黄花发更迟。谩道不才当宁弃，都缘薄命主司遗。玉堂退食开清宴，孤负灯前预贺诗。
京闱下第适遇重九感怀·其二
作者：林景清
朝代：明

斫桂曾将大斧磨，云深何处觅枝柯。登楼有赋悲王粲，抱璞无人识卞和。南国征鸿通信杳，异乡风景入愁多。高堂翘首闽天外，从此应添两鬓皤。
元夕台江赏灯
作者：林景清
朝代：明

散步城南兴未厌，太平风景蔼闾阎。歌声笑语家家沸，月色灯光处处兼。玉烛春调元有自，金吾夜禁不须严。醉欹乌帽东风软，火树银花压四檐。
到京拜懒庵先生不遇寄诗山庄趣之
作者：林景清
朝代：明
体裁：七言律诗

十幅征帆破晓烟，因过白下系江船。瞻依山斗情何限，跋涉关河路几千。杯酒笑谈期再续，人生会合苦难全。悠悠多少胸中事，写入新诗寄辋川。
到京拜懒庵先生不遇寄诗山庄趣之
作者：林景清
朝代：明

十幅征帆破晓烟，因过白下繫江船。瞻依山斗情何限，跋涉关河路几千。杯酒笑谈期再续，人生会合苦难全。悠悠多少胸中事，写入新诗寄辋川。
十七夜宿苾村铺晓行
作者：林景清
朝代：明

千里寻盟度远山，人生会合许多难。间关道路惊秋暮，索漠风沙起夜寒。怀别此宵犹客邸，相逢何日向台端。月明茅店鸡声早，仆从相催又据鞍。
十六晚度青川驿怀石宪使
作者：林景清
朝代：明

淮阳怆别已多时，夙夜常怀命驾私。素志乖违离膝下，微躬牢落向天涯。西风衰柳寒蝉咽，落日荒村瘦马迟。却忆霜台人似玉，一樽何日话襟期。
呈姜天官廷宪
作者：林景清
朝代：明

从宦当年此地游，登龙喜逐识荆州。江湖一别八千里，京国重逢三十秋。紫禁承恩偏浩荡，寒窗刻志尚淹留。相知亦有常何在，但愧无才似马周。
呈莆田林秋官待用
作者：林景清
朝代：明

秋台袍笏际明时，幼学功夫肯自疑。白日妖狐正当道，朝阳彩凤独鸣岐。忘身苦为苍生计，特诏还蒙圣主知。天北天南云树渺，相逢今日慰相思。
和卓怡秋琳井幽居韵
作者：林景清
朝代：明

识破浮荣早，悠然恋故栖。雨香花满坞，苔破笋穿泥。兀坐江天晚，长歌山月低。晓来值邻叟，授简索新题。卜筑尘市外，风景最幽奇。有子閒偏乐，无官懒亦宜。白云依渚静，红日上窗迟。试向林头望，山光总是诗。
和卓怡秋琳井幽居韵·其一
作者：林景清
朝代：明

识破浮荣早，悠然恋故栖。雨香花满坞，苔破笋穿泥。兀坐江天晚，长歌山月低。晓来值邻叟，授简索新题。
和卓怡秋琳井幽居韵·其二
作者：林景清
朝代：明

卜筑尘市外，风景最幽奇。有子閒偏乐，无官懒亦宜。白云依渚静，红日上窗迟。试向林头望，山光总是诗。
和高太守放归诗韵
作者：林景清
朝代：明

百年功业喜能成，便觉浮荣一羽轻。秋舍重寻鸡黍约，寒江新结鹭鸥盟。菊松篱落归何早，风雨波涛梦不惊。独上高城聊纵目，青山天外暮云平。
和魏竹溪秋后病起诗韵
作者：林景清
朝代：明

华屋沈沈覆绿阴，柴门静掩碧苔深。閒情卧听南山雨，清梦惊回午夜砧。酒熟可招邻叟醉，功成不愧古人心。传家留得兰亭墨，閒向窗前教子临。
城南别业为杨挥使题
作者：林景清
朝代：明

虚亭临水八窗开，旋切金鳞荐酒杯。半醉半醒随偃卧，藕花风细枕边来。
寄大义陈野航
作者：林景清
朝代：明

明月光洄水底天，野航常傍荻花前。山翁吟罢如泥醉，一枕江风自在眠。十载交游托故知，登堂几度醉题诗。琅峰昨夜中天月，照我清光减旧时。
寄大义陈野航·其一
作者：林景清
朝代：明

明月光洄水底天，野航常傍荻花前。山翁吟罢如泥醉，一枕江风自在眠。
寄大义陈野航·其二
作者：林景清
朝代：明

十载交游托故知，登堂几度醉题诗。琅峰昨夜中天月，照我清光减旧时。
寄孔容妻弟
作者：林景清
朝代：明

城西别酒惜同斟，转眼年光两度侵。笑语几番乡梦远，音书千里故情深。关心老父增头白，唾手微官尚陆沈。处世多愁应类子，青灯都付短长吟。
寄苏州李郡伯蓝别驾樊节推
作者：林景清
朝代：明

同乡交好复同官，嘉会如斯自古难。退食黄堂作闽语，苏台明月醉中看。
寄陈德符
作者：林景清
朝代：明

野有腴田橐有金，更无尘事挂閒心。日高三丈眠初起，山鸟隔林啼正深。
应例朝京辞学
作者：林景清
朝代：明

十载寒窗听晓鸡，每将黄卷对青藜。独怜白发犹无养，谩道青云别有梯。帝阙且沾新雨露，桥门还理旧筌蹄。祗今圣代多求骏，未许驽骀价自低。
归舟度姑苏驿
作者：林景清
朝代：明

姑苏南去望松陵，才过长亭又短亭。客舫笙歌闻断岸，渔村灯火起寒汀。归心逐逐云边鸟，行迹漂漂水上萍。闽路三千何日到，推篷吟对晚山青。
往山东独宿城东驿适中秋见月不寐有怀赋此
作者：林景清
朝代：明

丈夫四方志，高远当自期。四十尚未遇，我生将何为。此身类萍梗，飘飘随所之。去年当此夕，莆阳叹别离。今年况在客，又值中秋时。明月不我弃，万里长相随。碧落净如洗，清光满无亏。幽怀触佳景，技痒谁能医。恨无知音者，酌我碧玉卮。就寝苦不寐，起步当前墀。凉风湿我巾，金风吹我衣。徙倚恣瞻玩，徘徊动遐思。亲闱隔山海，清樽知共谁。柏台忆良契，对此争光辉。仙舟有同侣，买醉情怡怡。独我抱孤闷，劳劳客天涯。问月月不答，随云向西驰。
无题
作者：林景清
朝代：明
体裁：诗

往事凄凉似梦中，香奁人去玉台空。
伤心最是秦淮月，还对深闺烛影红。
望兰亭
作者：林景清
朝代：明

地迥亭孤烟树苍，登临未遂笑空□。茂林南望依然竹，曲水东流不复觞。一代人豪还说晋，千金墨迹已归唐。乾坤俯仰成今古，惟有残碑卧夕阳。
梅竹图为刘锦衣乃弟题
作者：林景清
朝代：明

金台有客簪缨族，和气裒然清可掬。殷勤携轴过我门，索取长篇赋梅竹。致和老手妙入神，襟怀磊落出风尘。扁舟曾度渭川曲，寻芳重过西湖滨。于时隆寒朔风冽，万木千花尽摧折。惟馀梅竹抱贞姿，抚景吟看总奇绝。恍若骊龙一夜喷万珠，又如素鸾奋翼凌空虚。雪霁暗香浮馥郁，月明清影弄扶疏。君不见林和靖，隐居不受公家聘。放鹤西湖日赋诗，只与梅花乐情性。又不见王子猷，平生爱竹无已时。吴中士夫有佳景，肩舆不问直造之。梅竹于人有如此，凡卉纷纷何足拟。无怪云泉老致和，归来写入吴缣里。潘君持赠托意深，也知友道重千金。他日披图远相忆，还期仝保岁寒心。
水口驿寄三山诸友
作者：林景清
朝代：明

一束琴书上使槎，为承严命赴天涯。九秋风露将寒早，千里关河去路赊。驿舍逢人频送酒，乡途笑我亦思家。遥瞻云树双眸阔，吟倚孤篷日又斜。
牧羊图
作者：林景清
朝代：明

山南碧坡春草香，山下合流春水长。杨柳风前气萧爽，原是田家出牧场。牧儿放牛依水草，坐石眠云情自好。偷閒学得弄山禽，夕阳在山牛亦饱。隔崦茅檐旧世居，朝出烟村暮返闾。牛尾何须缚田火，牛角何曾挂汉书。蓑衣箬笠红尘表，万事忘机心不扰。明日公田布谷催，一犁耕趁南村晓。
疏花待月图为王宗式题
作者：林景清
朝代：明

阴云蔽天天作雪，朔风捲地地欲裂。园林百卉尽凋零，惟有梅花逞孤绝。根盘大地老如龙，柯饱风霜劲于铁。南枝向暖先漏春，北枝禁寒犹待月。月光未出花未开，月与梅花暗相结。花神问月何迟迟，月道阴云久蔽之。云开月出花始放，月照花神光陆离。暗香飘拂天风度，疏影横斜映窗户。对月看花酌钜觞，他日寻盟不相负。
秋后夜起述怀
作者：林景清
朝代：明

暗数流光似掷梭，平生事业愧蹉跎。不堪卧病经旬久，添得新愁万种多。篱菊幽香才破萼，井梧凉叶乍辞柯。扶筇试向窗前看，强学吟翁一醉歌。
美人图
作者：林景清
朝代：明

晓院沈沈春昼长，曲栏风暖锦屏香。碧纱窗前罢梳洗，金莲缓蹴双鸳鸯。小娃展图供玩毕，对语雕床情自适。灵鹊枝头报喜声，摽梅正是花生实。
臈月朔日大雪次林上人韵
作者：林景清
朝代：明

深冬一夜六花飞，晓气冲寒酒力微。野马漫空同白战，仙禽何处认巢归。皑皑冬日埋周道，片片随风上客衣。莫讶南窗僵卧久，从来车马到门稀。
至京与严尚宝话旧
作者：林景清
朝代：明

记得潼川从宦日，相逢俱是少年时。东风紫陌春游惯，疏雨寒灯夜卧迟。南北可堪相别恨，穷通深愧负交期。于今又是都门会，心事惟应范叔知。
舟次黄叶村山水泛涨
作者：林景清
朝代：明

拍拍溪流涨水痕，小舟难度泊荒村。酒家不许人赊饮，风雨潇潇紧闭门。
过兰溪即景
作者：林景清
朝代：明

重向兰江上画船，推篷抚景尚依然。浮梁贴水如平地，古塔凌空欲碍天。白日催人驰远道，青山笑我负芳年。明朝又过严滩下，愧说争扬祖逖鞭。
过铅山途中即景
作者：林景清
朝代：明

疏篱茅屋傍青山，竹映梅花雪未残。安得吴绫裁八尺，倩人移入画图看。
送施克礼游南都
作者：林景清
朝代：明

子长声价重璠玙，又上仙舟入帝都。千里多情怀故旧，十年清梦忆江湖。停云梨岭诗堪咏，对月苏台酒易沽。客邸相看风物好，谩将归兴托莼鲈。
送曾廷瑞还乡
作者：林景清
朝代：明

贤关名籍喜相联，忍向都门醉别筵。驿路东风迎綵旆，楼头春水坐青天。异乡景物归诗酒，壮岁功名在简编。明到三山逢故旧，细将羁况语灯前。
送袁玉成画史归莆
作者：林景清
朝代：明

胸中丘壑笔端移，为客三山又许时。夜雨不禁孤馆梦，秋风偏起故园思。交情锦轴诗千首，送别阳关酒满卮。他日壶山相忆处，岭梅毋惜寄南枝。
送高孔明贡元朝京
作者：林景清
朝代：明

大明启文运，奎光烛寰区。六经脩治教，四海宗唐虞。英才育庠序，科贡惟两途。岁时重遴选，济济登天衢。伟哉高夫子，世业称名儒。穷经务深造，秉志怀远图。场屋屡弗利，乌兔惊奔趋。楚山隐良璞，沧海遗明珠。秋来忽充贡，别我游皇都。孤舟舣江曲，情深倒玉壶。蘋花弄秋水，霜叶飒高梧。执袂忍分手，感时心转孤。去去勿淹滞，金门曳长裾。
题余千兵梅花图
作者：林景清
朝代：明

将门豪客城东住，手植梅花三五树。为爱寒香户镇开，坐对梅花日成趣。风流太守为写真，老手笔精妙入神。半幅溪藤夺造化，枝南枝北争先春。花如缀玉柯如铁，标格由来自高洁。髣髴西湖起朔风，满林琼树飘晴雪。豪客幽情谁得知，对花看画两相宜。昨朝留我花下酌，濡毫索取题新诗。
题扇面鹌鹑
作者：林景清
朝代：明

秋入郊原粟正肥，山禽成队啄斜晖。争雄莫向雕笼斗，零落西风百结衣。
题杨金吾忠夫湖阴梦卷
作者：林景清
朝代：明

墨花仙吏江东彦，蕴藉风流岂多见。琴鹤相随一叶舟，名山大川览将遍。湖阴形胜天下奇，云帆过此多新诗。山川神欲与之会，忽作美人来梦思。含羞故向东风立，髣髴花前旧相识。蛾眉半扫横春山，星眸两点凝秋碧。两娃前导门径幽，美人携手登仙楼。楼中图史盈几案，一洗仙吏平生愁。美人起，通问仙吏情恍然。须臾侍儿列春宴，八珍九鼎罗樽前。一觞一咏欢无极，恨莫挥戈留白日。句句含情如有求，酒阑更入凝香室。雕床绣褥飞凤皇，锦衾宝枕联鸳鸯。美人细语知名久，班马才华独擅场。奇逢自古真难得，始信千金当一刻。梦觉孤篷别有天，乳鸦啼树东方白。
题渊明像
作者：林景清
朝代：明

南山秋色满东篱，彭泽归家鬓未丝。白酒黄花聊自足，扶筇绝胜折腰时。
题煮雪卷
作者：林景清
朝代：明

元冥凛冽风气刚，同云蔽野天无光。漫空柳絮乱飞舞，大地一色琼瑶妆。先生臞然坐茅屋，左有图书右笔床。竹炉石鼎烧榾柮，须臾取雪烹成汤。武夷游子多相识，龙芽雀舌随意将。陶家近可说风味，党尉不必誇羔羊。一啜能令睡魔走，再啜齿颊生馀香。三啜搜枯句已就，澹然意趣偏悠长。翻忆天厨大嚼者，经年户素何所偿。安得相从语清绝，一洗纷纷腥秽肠。
题王用虔乃尊西耕卷
作者：林景清
朝代：明

望望云庄接浍川，谋生事业只依然。披残谷口一蓑雨，耕破村西三亩烟。邻叟请期迎社日，野人怀惠说丰年。南阳莘野遗风远，千古芳名可并传。
题虎
作者：林景清
朝代：明

壮哉负猛气，元文连旧斑。双睛夹明镜，据地当南山。南山百兽不敢出，远近闻风心胆慄。空林巡绕张雄威，掉尾磨牙如待食。一声长啸慑万夫，松梢灵鹊惊相呼。飞云谷口日将暮，大风飒飒吹黄芦。吁嗟恶性本可怕，人有善心当感化。君不见刘琨牧伯异政多，负子曾看远渡河。
题金丝狗
作者：林景清
朝代：明

黄耳金毛耀两睛，附书曾报主人情。太平篱落长年静，不向花村吠月明。
题龙
作者：林景清
朝代：明

春雷一夜天池震，七泽濛濛烟雨暝。数声惊起卧潭龙，怒捲银涛飞万仞。黑云影里露奇形，鳞甲错落光纵横。须鬐奋张耸头角，烱烱射海双瞳明。伊谁老手妙无敌，夺得天机归笔力。所翁之后岂无传，只恐惊愁山鬼泣。龙兮龙兮真有神，须臾变化随屈伸。何当吸尽沧海水，遍泽枮槁皆回春。
峨江夜行
作者：林有麟
朝代：明
体裁：五言律诗

于役经时晚，楼船秋色中。寒村依北斗，孤角咽西风。江细流峨月，霜高断峡鸿。可堪蒙岭外，燧火夜深红。
龙安解组归舟口号·其一
作者：林有麟
朝代：明
体裁：七言绝句

秋风忽动季鹰思，鲈脍莼羹正此时。傲骨止应麋鹿伴，松间明月好衔卮。
龙安解组归舟口号·其三
作者：林有麟
朝代：明
体裁：七言绝句

簪组何劳伴我身，一瓢万里未为贫。芙蓉九点秋光好，圣世偏容放旷臣。
龙安解组归舟口号·其二
作者：林有麟
朝代：明
体裁：七言绝句

拂衣长谢蜀山云，漫说当年借寇君。亦有青萍囊底吼，可怜无地斩妖氛。
龙安解组归舟口号·其四
作者：林有麟
朝代：明
体裁：七言绝句

归来不改旧时门，有客时开绿蚁樽。记得云山多变幻，与君深坐细评论。
凝霜树
作者：林枝
朝代：明

南山有嘉木，翠影何离离。东风丽晴旭，秋月悬枯枝。泠然一夜霜，曙色凝参差。恍疑云锦张，乍若霞彩施。即兹有琼树，何必仙路奇。
古平山居
作者：林枝
朝代：明

一片空濛紫翠浮，氤氲曙色蔼林丘。若非蓬岛神仙宅，应是云间白玉楼。拂拂霏霏蔼暮天，遥看暝色翠微连。道人不作瑶池梦，祗恋青松白石缘。
古平山居·其一
作者：林枝
朝代：明

一片空濛紫翠浮，氤氲曙色蔼林丘。若非蓬岛神仙宅，应是云间白玉楼。
古平山居·其二
作者：林枝
朝代：明

拂拂霏霏蔼暮天，遥看暝色翠微连。道人不作瑶池梦，祗恋青松白石缘。
寄彭韫玉
作者：林枝
朝代：明
体裁：七言绝句

空斋牢落思寥寥，荏苒年光逝水消。忆得当时分袂处，柳花如雪过江桥。
次三琅峰复林叔度见寄
作者：林枝
朝代：明

独向空山学采薇，青泉白石共忘机。晚风偏飐离人鬓，朝露还侵久客衣。岩下云飞天外没，雨前帆影望中迷。多君爱我情何厚，屡遣新诗寄落晖。
清心桥晚坐
作者：林枝
朝代：明

危桥临清流，水影逗寒石。上有千仞松，年深翳萝薜。杖策谐幽寻，吟啸终日夕。心与寒流清，迹比浮云寂。即此澹忘归，香风满巾舄。
琅峰扫松
作者：林枝
朝代：明

酒满清尊泪满衣，岩花冉冉雨霏霏。空林日暮悲风急，惆怅孤魂怨独归。百年事业独孤坟，松柏萧萧倚暮云。落叶满林回首处，哀猿啼鸟不堪闻。
琅峰扫松·其一
作者：林枝
朝代：明

酒满清尊泪满衣，岩花冉冉雨霏霏。空林日暮悲风急，惆怅孤魂怨独归。
琅峰扫松·其二
作者：林枝
朝代：明

百年事业独孤坟，松柏萧萧倚暮云。落叶满林回首处，哀猿啼鸟不堪闻。
礼星坛
作者：林枝
朝代：明

古坛隐萝薜，岁久莓苔斑。昔年有真人，栖隐心自閒。清宵望斗极，百拜资颓颜。我欲从之游，脱屐红尘间。
自鸣石
作者：林枝
朝代：明

峨峨南山石，逗影青云连。时来忽长鸣，声若雷霆喧。崩腾震林木，隐隐落寒泉。得非天鼓坠，无乃仙乐悬。物理有如此，使我心凄然。
超凡台
作者：林枝
朝代：明

古台翳高树，清爽轶浮埃。松风度虚耳，涧瀑闻飞雷。恍疑紫霞洞，乍若登蓬莱。仙人不可见，使我空徘徊。
题入定门
作者：林枝
朝代：明

石门闭空翠，中有释子居。藤萝蔽白日，化景人世殊。真僧坐何年，膝下穿黄芦。劫灰几轮变，悟此因地初。茫茫圆镜中，一脱尘垢污。斯门尚可入，余亦当结庐。
题叶仕晦后山亭
作者：林枝
朝代：明

濑溪一水清如玉，两岸蒹葭映寒绿。白云深处后山亭，四畔乔松覆修竹。迎风八面窗棂开，萧然一径生莓苔。房栊白日琴书静，诗酒长年嘉客来。主人相对情何极，引麈谈玄罄平昔。似结山灵泉石盟，岂伊朝市云泥隔。天书昨夜徵岩扉，束装远赴招贤期。一官海邑香名遍，千里云山辙迹稀。三年涖政多嘉绩，云外飞凫快双翼。考最天官衣锦归，叙情乡旧论心日。时维秋暮天宇清，纷纷篱菊繁金英。落霞孤鹜空中见，水鸟风帆望处生。锦衣公子蟾宫客，襟怀似与秋波溢。抹月披风七步成，飞龙卧凤挥毫得。顾余性拙耽胜游，雄词莫继良可羞。兹辰共对尊前酒，良朋美景空淹留。主人不久归南海，山中猿鹤遥相待。后夜孤琴过草亭，萝月风泉重感慨。
题叶仕晦岊水风帆图
作者：林枝
朝代：明

闽江之水清如苔，奔流千里何壮哉。故人此日之官去，东风一道听帆开。人言此水经年代，地老天荒犹未改。离心似水日夜流，帆影随风两相待。沙头载酒歌别离，人生得意今如斯。化行海邑豚鱼信，泽及炎荒雨露滋。春风百草桑麻长，多景楼台日初上。鸡犬相闻六万家，东南百粤通邻壤。风帆去此莫踌蹰，父老殷勤望使车。中牟不及闻三异，好觅归鸿为寄书。
飞仙岩
作者：林枝
朝代：明

高台耸云汉，壁立何崔嵬。昔年有仙人，跨鹤兹山来。飧霞鍊金鼎，九转超凡胎。空馀松下石，积雨生莓苔。
飞锡峰
作者：林枝
朝代：明

上人栖遁者，飞锡云外峰。去留渺莫测，心与浮云同。潜山几千仞，瞬息收奇功。斯人不可作，谁能继其踪。
三仙洞
作者：林枝桥
朝代：明

磴道何岧峣，虚堂莽萧瑟。上有餐霞人，意閒貌古洗。中者腹便便，卸襟带不结。或历落嵚崎，支离如自失。或佩古青萍，草屦轻袍帻。情态虽各殊，总与人寰别。道人不洒扫，空砌堆乱甓。巧栋閒窜鼠，破帷或走虱。岩中诸香火，狞者烂金壁。独有古仙真，柴门掩白日。
三元阁眺湖荡
作者：林枝桥
朝代：明

茫茫浑显气，天地通水府。融结判三元，鸿濛开万古。中天郁崔嵬，迥阁栖灵护。下临千顷汪，沟塍间斥卤。败苇梗弱流，枯菱咽隘窦。远见数渔人，冒寒施罩罟。亦有小兰桡，倾欹胶浅浦。兜底潜蛟虬，横空掠雁鹜。窗破风刮面，槛矮仅及股。极目海天长，入耳籁号怒。悠悠郁孤情，凭虚散八宇。
与李羽甫索秋海棠漫成二绝
作者：林枝桥
朝代：明

未讶风流俭铁枝，偏嫌荏弱是垂丝。零星少许拈秋意，清杀襄阳五字诗。疑紫疑红裛露开，胭脂凌乱著瑶台。谁言绰约肌冰雪，不带人间卯酒来。
与李羽甫索秋海棠漫成二绝·其一
作者：林枝桥
朝代：明

未讶风流俭铁枝，偏嫌荏弱是垂丝。零星少许拈秋意，清杀襄阳五字诗。
与李羽甫索秋海棠漫成二绝·其二
作者：林枝桥
朝代：明

疑紫疑红裛露开，胭脂凌乱著瑶台。谁言绰约肌冰雪，不带人间卯酒来。
元日早朝
作者：林枝桥
朝代：明

万户氤氲曙色开，九天宫殿肃蓬莱。珂迎北阙春风集，笏抱西山日影来。周室衣冠瞻洛水，汉家云物望灵台。共传问夜劳当宁，不待鸡鸣管簟催。
句容道中
作者：林枝桥
朝代：明

一抺林峦雾霭迷，秣陵句曲竞东西。峭桥雨滑酸驴石，毁寺堂虚卧象泥。翠上染帷胎秫腻，绿纷垂线弱杨齐。与人指点茅君路，望裹皈依先杖藜。
夏日同社中诸子泛舟
作者：林枝桥
朝代：明

戒鹢待洄溪，分鸥日未西。暑烦宜雨破，潮满觉天低。看竹沿江坞，听经到准提。停桡问谁子，槐柳与娄齐。
拟游星岩诗次李长度韵
作者：林枝桥
朝代：明

振衣不觉已嶙峋，缘是崚嶒置此身。光发井龙崖角石，旋如磨蚁岭腰人。暗中钟鼓传虚响，洞裹烟岚翳早春。欲问往来诸桨楫，沥湖无语净铺银。
曹元甫招饮携谢阁同祝孟型
作者：林枝桥
朝代：明

绮阁初开面面屏，疏梧修竹绕檐扃。石纹衣露重添皱，山色逢秋一样青。奇字翻从载酒识，高歌偏得倚云听。却疑楼上临风处，两水双桥接杳冥。
月夜书怀次韵
作者：林枝桥
朝代：明

素影俄飘沧海东，瑶台银阙望来空。云移欲拭寒呵铙，弦紧疑将乍满弓。醉倚疏屏犹怯喘，梦回孤榻忽生风。清辉未可私怡悦，水竹参差思不穷。
流霞岛
作者：林枝桥
朝代：明

霞片铄金红，坚顽不可扣。流向寒潭侧，左右列门户。门户划然开，隐见蕊珠台。香炉就石洼，半面蚀藓苔。花宫钟鼓响，冷然发遐想。两手擘披间，抉破盘古障。障裂见天隙，白日众星历。影入潭底深，如在昆仑脊。惝恍落虚无，来路转模糊。东西忽易向，所认石塔孤。紫霞君安在，金函发秘盖。授我长生文，千秋泛灵海。
清明韩景圭同年招同诸省丈高梁桥游集
作者：林枝桥
朝代：明

绿杨裀草嫩相怜，花暖丝柔入午天。临水莫言无荡桨，游缰权作木兰船。
清浪园访黄君常次壁间韵
作者：林枝桥
朝代：明

韵人风味貌于园，金谷兰亭空复传。正好楼台临睥睨，依然淳朴一山川。淙淙涧道寒鸣玉，叠叠林鬟翠抹妍。柳暗花洲吞剩雨，风回竹坞嫁馀烟。中流巧叱初平石，疏脉微通玉女泉。衔果鸟王时触槛，听琴鱼阵不惊船。亭安岛角疑崩下，桥影湖心似倒悬。封径苍茫寻仲蔚，移情萧瑟有成连。非因近刹才知梵，讵为安心始习禅。深幕有宾真净友，閒亭清课得胜缘。云生草树迷鹙浦，水长菰蒲乱鸭田。问字但能长载酒，何分清圣浊为贤。
游石涧不果
作者：林枝桥
朝代：明

迟日莺花风转舒，况兼幽壑迥清虚。欣闻似得新名友，想见如看未读书。日隘沮洳才一发，肺藏砢礧可千馀。谁将巧妒泥游屐，我老还期卜隐居。
病起四首
作者：林枝桥
朝代：明

儿童啯啯街头哗，线断风鸢挂秃槎。好幅深秋新画谱，澹烟疏柳隐寒鸦。病来一月倦登楼，楼上青山好在不。只恐莲花秋削尽，瘦顽空露小能洲。壁上枯桐久不弹，青山萧瑟水空澜。欲寻个裹寒空意，只在稀微秋树间。黑云一缕起潮门，散作淫霖日夜昏。雨掣风掀犹未息，茫茫何处觅山村。
病起四首·其一
作者：林枝桥
朝代：明

儿童啯啯街头哗，线断风鸢挂秃槎。好幅深秋新画谱，澹烟疏柳隐寒鸦。
病起四首·其三
作者：林枝桥
朝代：明

壁上枯桐久不弹，青山萧瑟水空澜。欲寻个裹寒空意，只在稀微秋树间。
病起四首·其二
作者：林枝桥
朝代：明

病来一月倦登楼，楼上青山好在不。只恐莲花秋削尽，瘦顽空露小能洲。
病起四首·其四
作者：林枝桥
朝代：明

黑云一缕起潮门，散作淫霖日夜昏。雨掣风掀犹未息，茫茫何处觅山村。
登白纻山作二首
作者：林枝桥
朝代：明

桓公酣宴地，罗绮骄春丛。舞态馀回雪，歌声逗结风。宾客三千醉，杂沓待鸣钟。繁华能几时，转瞬成蒿蓬。双鹤阵云寂，丹凤梁月空。时时见樵牧，指点认故宫。驰景信靡停，秉烛亦已悤。寄谢世间人，为乐及从容。兹山未称高，群阜胡若挹。当其歌绕时，云霞四面集。响戛忽若低，衣飘复如袭。洒酒滴春华，至今芳草湿。灼灼芙蓉姿，尚染胭脂汁。宾从纷流水，委蛇朱履趿。颐指山岳颓，风云惟呼吸。不是孟参军，谁能不失色。
登白纻山作二首·其一
作者：林枝桥
朝代：明

桓公酣宴地，罗绮骄春丛。舞态馀回雪，歌声逗结风。宾客三千醉，杂沓待鸣钟。繁华能几时，转瞬成蒿蓬。双鹤阵云寂，丹凤梁月空。时时见樵牧，指点认故宫。驰景信靡停，秉烛亦已悤。寄谢世间人，为乐及从容。
登白纻山作二首·其二
作者：林枝桥
朝代：明

兹山未称高，群阜胡若挹。当其歌绕时，云霞四面集。响戛忽若低，衣飘复如袭。洒酒滴春华，至今芳草湿。灼灼芙蓉姿，尚染胭脂汁。宾从纷流水，委蛇朱履趿。颐指山岳颓，风云惟呼吸。不是孟参军，谁能不失色。
看北海碑
作者：林枝桥
朝代：明

掌故半信疑，图经杳难按。龙门积石间，疏凿有崖畔。显兹七曜古，谁为斩荒蔓。昔在五代初，居圉浑未判。贞观及开元，踵接词臣窜。每读题壁诗，吊古馀泚汗。北海诚天人，独漉掞天翰。发挥岩壑幽，顽石点头看。向来冗葛藤，居然一刀断。如彼老充国，聚米罗前案。一览星目境，何翅身陟玩。玉韫并珠含，媚艳耀云汉。千秋一片石，对语增悽惋。
自姑苏取道吴兴将抵桐汭沿江舟中览眺谩作
作者：林枝桥
朝代：明

亭午发胥门，暮泊宝带桥。回首望荒台，风雨何萧萧。忽见吴江塔，尖峭入云霄。江神鼓浪迅，伏怪谢阴骄。村火倏隐见，橹音乍忽超。推篷一盱衡，烟光澹晚潮。
赋得牡蛎墙
作者：林枝桥
朝代：明

个个水仙甲，层层叠砌安。笼烟银色界，簇粉白旃檀。藓积蜂房翠，苔侵鹤翅瘢。那堪闺阁夜，斜照月明寒。
送虞素心省丈奉使江南便道归省
作者：林枝桥
朝代：明

兰省风流清暇多，兴能一石饮无何。仪成汉署绵为蕞，驭叱吴山黛送螺。长荡湖边春濯柳，清风桥畔雨肥萝。只今制作须孙叔，未得贪眠安乐窠。
閒居
作者：林枝桥
朝代：明

旧篁鞭雨笋才生，疏柳战风梢欲鸣。僮懒翻怜雷鼠迹，归村聊得煮鱼羹。当阶海鹤驯呼食，近郭山禽狎打更。野屋探泉殊不远，支持红叶办茶铛。
集何文起池园同何卜禧赵弼之二首
作者：林枝桥
朝代：明

近取诸篱壁，从誇在涧阿。花殷带榭曲，池旷贮天多。石缝斜穿蔓，茶寮低就柯。移尊无不可，著处有烟萝。历乱钱含菊，累垂金郁柑。傍松石选拙，移柽径饶南。尽境还施塌，抛区也著龛。知君经济意，大略见林潭。
集何文起池园同何卜禧赵弼之二首·其一
作者：林枝桥
朝代：明

近取诸篱壁，从誇在涧阿。花殷带榭曲，池旷贮天多。石缝斜穿蔓，茶寮低就柯。移尊无不可，著处有烟萝。
集何文起池园同何卜禧赵弼之二首·其二
作者：林枝桥
朝代：明

历乱钱含菊，累垂金郁柑。傍松石选拙，移柽径饶南。尽境还施塌，抛区也著龛。知君经济意，大略见林潭。
雨中望二梁
作者：林枝桥
朝代：明

江心双劈洗云根，水气峰岚并作痕。盘处抺空分远黛，望中拔地夹天门。沿涯鱼国数家艇，傍麓人烟双树村。长堑繇来称险固，兵戈消息易销魂。
南旺湖即事
作者：林桂
朝代：明
体裁：七言律诗

遥望南湖浪拍狂，晓烟迎日半苍凉。帆前水草疑无路，袖底风花别有香。绕舍初逢蚕上箔，隔村又贺麦登场。郊原颇洽清和意，醉倚高歌似故乡。
民兵
作者：林桂
朝代：明
体裁：七言排律

纶书十道夜行边，亟发千金台上悬。招来六郡良家子，选就三河侠少年。大漠落雕花羽箭，平原调马绣罗鞯。银钩色壮千岩月，玉帐寒高万灶烟。曲磴崎岖峰矗矗，寒陂呜咽水溅溅。功名誓取封侯印，离别安知荡妇篇。拥纛霜清闻铁笛，扬旌雪暗拂金鞭。犹胜白首悲秋客，篝火寒庐手一编。
西湖寻芳
作者：林榕
朝代：明
体裁：七言律诗

十载名山五亩桑，鹤峰鳄渚偶寻芳。海棠昨夜开西府，梅信先春到玉堂。度柳金衣歌宛转，生花彩笔赋长杨。龙飞筇竹穿桃浪，腾踏红云出水乡。
和韵
作者：林殿
朝代：明
体裁：七言律诗

每叹浮名系此身，清风高节是何人。庭前种杏飘红玉，竹里行厨脍锦鳞。春水鱼游波泛泛，糟床酒滴醁醽醽。一閒之外无馀事，不愧当年古逸民。
送罗大人致政
作者：林殿
朝代：明
体裁：七言律诗

遂却初衣卸锦衣，俸资充买子陵矶。梧冈凤去青天阔，狼鬣星明北斗辉。陶泽菊松三径在，米家书画一船归。鸬鹚潭水腥风起，愁杀江头白鹭飞。
都下寄诸兄弟
作者：林殿
朝代：明
体裁：七言律诗

客怀牢落不胜秋，眼底风光任去留。夜雨每惊春草梦，寒云偏惹夕阳愁。马嘶塞北频看雁，门掩西风怕倚楼。追逐风尘空扰扰，何如烟水一孤舟。
白菊
作者：林淑温
朝代：明

丰姿皎皎接东篱，贞白寒芳缀满枝。月朗霜明色共赏，冰肌玉质影难移。重阳山笛催秋节，五柳家庭送酒时。露滴幽枝通造化，铅华洗尽晚香宜。
留别平南四景 其一 乌江濯清
作者：林淳
朝代：明

流水桃花绕县城，玉琴弹彻韵偏清。旅魂已化南飞雁，谁复悠悠问濯缨。
留别平南四景 其三 将滩古渡
作者：林淳
朝代：明

千古英雄识汉才，天书西下百蛮开。江湖满地波声恶，薏苢归途莫浪猜。
留别平南四景 其二 燕石巢云
作者：林淳
朝代：明

石燕何年俯水涯，绿萝深琐暮烟遮。乌衣门巷浑无恙，归去天南别有家。
留别平南四景 其四 畅岩怀古
作者：林淳
朝代：明

程祠寂寂碧云欹，迁客长歌归去词。欲觅遗踪何处是，空馀清梦绕岩碑。
留别平南四景·乌江濯清
作者：林淳
朝代：明

流水桃花绕县城，玉琴弹彻韵偏清。旅魂已化南飞雁，谁复悠悠问濯缨。石燕何年俯水涯，绿萝深琐暮烟遮。乌衣门巷浑无恙，归去天南别有家。千古英雄识汉才，天书西下百蛮开。江湖满地波声恶，薏苢归途莫浪猜。程祠寂寂碧云欹，迁客长歌归去词。欲觅遗踪何处是，空馀清梦绕岩碑。
送娄士琏之官四川仁寿分韵得知字·其一
作者：林温
朝代：明
体裁：七言律诗

见说蜀中天下奇，一官万里去何之？云连古栈驱车远，江绕盘涡入棹迟。落日秋风神禹庙，黄鹂碧草武侯祠。寻幽好载郫筒酒，县令相过是故知。
三江舟中与陈德衡酌别方起首两句未及成章而潮生解缆归矣后足首寄之
作者：林瀚
朝代：明

一棹三江候早潮，方山谁道玉人遥。烹鸡载酒情何限，倚马成诗思欲飘。白雁声寒天际雨，丹枫影落渡头桥。悬知此别相思地，春到梅枝雪未消。
下村烟树
作者：林瀚
朝代：明

孤村烟雨晓濛濛，树色苍茫隐映中。一曲莺簧何处奏，绿杨枝上语春风。
下邳怀古
作者：林瀚
朝代：明

下邳何处子房家，千古名同汉业赊。为问圯桥黄石上，几番春雨长苔花。
五月望舟中书怀
作者：林瀚
朝代：明

客途过半夏，榕圃正当归。欲附子音信，天南星使稀。
人日和东园咏雪韵
作者：林瀚
朝代：明

天花盖地未全销，腊去春来又几朝。家近禁城银铸戺，舟横野渡玉铺桥。我居斋馆心如洗，君倚吟床思欲飘。灯下喜闻三白调，愿将嘉瑞献中朝。
元宵用前韵
作者：林瀚
朝代：明

上元恩典岁重申，赐假经旬日自寅。万井笙歌宫间羽，九街灯火夜为辰。都人踏月真成队，国士观光合用宾。明旦上林花一放，暖风先报玉京春。
再乞归田未遂所愿示庭㭿
作者：林瀚
朝代：明

三年两疏乞归休，诏下金门复谕留。华发自知才力减，素餐深负宠恩优。心悬北阙中天日，梦绕东篱故国秋。且倩抟风南去雁，传书先到众芳楼。
分得海字送大司徒郑公还仙游
作者：林瀚
朝代：明

木叶鼓霜风，寒声秋几倍。故人忽南归，握手情何蔼。珍重拜殊恩，桑梓增光彩。南度分水关，乡音老无改。八面壶公山，青青久相待。月明远驰思，离愁浩于海。
和光禄卿杨维高年兄韵
作者：林瀚
朝代：明

门墙咫尺犹千里，忽有诗筒月下过。云锦织成花满轴，天机借得玉为梭。脩篁枝上巢丹凤，流水桥边戏白鹅。此地相思无限意，不知春景为谁多。
和马日一首
作者：林瀚
朝代：明

国马曾闻大仆申，年来蕃庶倍于寅。成群食野朝连雾，奋鬣追星夜达辰。紫塞休兵忘汗血，雕题控辔正咸宾。也知今日祥光动，散作天闲化育春。
哭同年庄定山司封
作者：林瀚
朝代：明

泚笔沈吟落叶秋，故人无复见南州。半毡分后心如醉，双剑看来泪自流。翰苑有章青史重，定山无主白云愁。试披旧槁寒灯下，一道祥光射斗牛。
圃中新井
作者：林瀚
朝代：明

翰苑看新甃，寒泉同一泓。影涵银汉洁，色借玉堂清。润物施馀泽，烹茶解宿酲。辘轳风外急，时杂读书声。
子陵钓台
作者：林瀚
朝代：明

富春山下客舟过，为挹清风感慨多。龙衮故人天上梦，羊裘渔父水边歌。一矶烟月还如旧，五夜星辰竟若何。缅想流芳千载事，桐江不似渭江波。
孝子王铨诗
作者：林瀚
朝代：明
体裁：七言绝句

泣对萱花日易西，海天风雨晚凄凄。寒窗正作思亲梦，惊破慈乌半夜啼。
寄姑苏苏延玉义相
作者：林瀚
朝代：明

当年客棹过君家，一段蓬壶景不赊。翠竹有枝初解箨，碧桃无树不开花。金樽满泛长春酒，石鼎新烹异品茶。为问传书南去鹤，寿仙何处炼丹砂。
寄赠郑郎中希大致仕进阶
作者：林瀚
朝代：明

凤台一别四经秋，羡子投间未白头。鸣佩庙廊辞主去，横金乡国侍亲游。春山览胜云随骑，夜榻延宾月满楼。为问濂江江上景，几多烟雨暮归舟。
寄题建安杨治中恒叔陶园
作者：林瀚
朝代：明

梦入陶园游，归来堂上坐。怡颜庭少定，寄傲窗徐过。花外黄鸟声，松间素琴和。盘桓称我居，回首红尘那。
小山秋霁应制
作者：林瀚
朝代：明

雨后山光碧，何人一洗来。水帘秋气爽，石洞晓云开。幽径通西掖，虚亭倚上台。凭高瞻望处，紫塞绝氛埃。
应制春日
作者：林瀚
朝代：明

东风扇微和，旭日舒以迟。乾坤满春意，万象何熙熙。盛德爰在木，韶光良可怡。轻烟含草色，好鸟鸣花枝。底事萦我心，农功须及时。百谷播原野，雨旸无愆期。四海乐有年，载诵豳风诗。
应制蓟门烟树
作者：林瀚
朝代：明

千章嘉树蓟门东，树色苍茫接远空。几抺淡烟春杳蔼，一林佳气晓蓊葱。楼台隐映青山外，车马依稀紫陌中。啼鸟飞来如有意，绿阴深处语东风。
感怀一首用前韵寄西涯
作者：林瀚
朝代：明

老来岩野觉前非，赢得投閒愿不违。日下鸳鸾思久别，山中猿鹤笑迟归。愁看露垒频年结，怅望台星彻夜辉。赤手擎天谁可代，空怀尚父渭川矶。
挽曾国荃联
作者：林瀚
朝代：明
体裁：联

智勇过羊叔子，儒雅迈杜征南，综武功与文德，三吴屏蔽，久资坐镇，雍容甲马忽悲鸣，真见倾廛哀罢市；才笔输阮元瑜，声誉愧庾长史，以下士兼部民，六载节楼，重荷推诚，奖训枯鱼今自惜，忍窥空阁赋离池。
泉石脩篁图
作者：林瀚
朝代：明

碧云数亩湘江曲，谁种江干万枝玉。枝枝散影落晴波，波光掩映林光绿。有时飒飒来清风，不比金谷飘春红。翠凤辞巢鸣舜日，苍虬捲雾腾遥空。岩岩巨石苔花紫，砥柱中流俨如许。障断红尘半点无，六月坐来不知暑。远峰天际青螺浮，蒋径嶰谷轻烟收。山中定有脱俗者，可似当年王子猷。子猷一去今千载，此君清致依然在。冰霜万壑岁寒时，劲节虚心终不改。
清明谒陵次吴原博见怀韵
作者：林瀚
朝代：明

东风忽似朔风吹，顿觉归心马首驰。万壑松声寒欲裂，四郊花气暗相随。更无青白尘中眼，谁有敲推月下诗。知子雅怀何处写，竹枝频扫夜窗时。
禁中闻莺
作者：林瀚
朝代：明

金衣公子爱芳辰，出谷飞来恋紫宸。几度唤回东阁晓，数声啼破上林春。烟深宫树秦箫缓，风起龙楼郢调新。别有高梧丹凤语，却嫌娇舌混韶钧。
秋塘瑞鸟图应制
作者：林瀚
朝代：明

莲塘雨过秋如洗，数尺澄波清彻底。两两珍禽何处来，飞入塘中弄烟水。相呼相唤良有情，莫遣渔翁鸣榔惊。翠盖莲茎霜后老，黄芦几叶风中声。白鸾瑞应元同匹，凡鸟不敢同游息。晚来并立晴沙头，占断沧波秋一碧。争如五采双凤皇，梧桐晓日丹山阳。安得天风扶羽翼，直向霄汉联翱翔。似此珍禽世稀见，虞人未许藏机变。商家至治宏万年，罗网今看解三面。
秋日感兴
作者：林瀚
朝代：明

独倚斜阳思不禁，满林风叶共萧森。诗怀底处逢人遣，宦况閒来对菊吟。紫塞天寒霜信早，碧江云冷雁声沈。西风莫向窗前过，吹动庭闱故国心。
秋鸿内阁试
作者：林瀚
朝代：明

秋风起兮寒露瀼，碧云影里群翱翔。明月何处来潇湘，沧江万里天茫茫。一声叫落芦花霜，南去河关道路长。游子思亲遥一方，泪痕为尔沾衣裳。谁将锦瑟弹清商，回翔欲下寒汀旁。渐于磐陆仪羽良，肯随燕雀纷飞扬。泽国秋深菰米香，何须更度衡山阳。水碧沙明网不张，漫惊渔父宵鸣榔。鸿兮鸿兮动有常，凡鸟安敢相颉颃。知时去就能自量，往来不为传书忙，天北天南俱故乡。
读石翁诗是日东光河上遇户部侍郎王公民望惠以此集
作者：林瀚
朝代：明

岭南丘壑石翁家，霄汉功名老去赊。何事鹤书招不起，白云深处饱松花。
赐扇
作者：林瀚
朝代：明

钟鼓初朝罢，虞廷赐扇回。裁云向霄汉，握月下蓬莱。一扫炎氛净，频招爽气来。皇风自清穆，何用荫庭槐。
进贤女子许嫁而夫亡守志而终诗以挽之
作者：林瀚
朝代：明

结缡将遂百年欢，谁谓仙郎骨竟寒。翠羽未联钗上凤，黄尘深掩镜中鸾。閒庭夜月空帘箔，古镜寒泉照井干。地下相逢应识面，从教和泪剖心看。
送仕绎张兄复任河间
作者：林瀚
朝代：明

故人重别帝王州，正值荷花五月秋。一棹晴山江上路，半窗凉月竹边楼。君从瀛海鸣孙复，谁念新丰客马周。闻说禹门春信近，杏坛回首是龙头。
送大司徒王公奉诏兼左副都御史视师贵州
作者：林瀚
朝代：明

战马嘶风猛欲驰，秋郊酌别驻金羁。席前云拥尚书履，阃外霜飞大将旗。虎豹生威分队处，牛羊争献聚降时。明朝露布闻当宁，韩范勋名更许谁。
送彭春官归田
作者：林瀚
朝代：明

门地人争羡，才华世罕俦。麟经恢旧业，虎榜挂时流。笔阵惊风雨，文光射斗牛。仪曹声价重，魏国宠恩优。礼乐雍容典，英贤次第收。匡时长策建，为国寸心忧。伯仲登台阁，晨昏侍冕旒。正期同弼亮，何事独归休。抚景劳清梦，思乡讶白头。年华空外鸟，世事水中沤。拂袖行应早，扬帆去莫留。月明南浦夜，云淡故山秋。黄菊陶潜宅，沧波范蠡舟。烟霞多散诞，泉石足夷犹。步引松间鹤，机忘海上鸥。朝绅嗟契阔，野老喜追游。白玉杯浮蚁，青藜杖策鸠。棋弹花坞静，卷展竹窗幽。尽日閒如许，平生愿已酬。山中无限乐，物外更何求。
送彭春官归田·其一
作者：林瀚
朝代：明

门地人争羡，才华世罕俦。麟经恢旧业，虎榜挂时流。笔阵惊风雨，文光射斗牛。仪曹声价重，魏国宠恩优。
送彭春官归田·其三
作者：林瀚
朝代：明

抚景劳清梦，思乡讶白头。年华空外鸟，世事水中沤。拂袖行应早，扬帆去莫留。月明南浦夜，云淡故山秋。
送彭春官归田·其二
作者：林瀚
朝代：明

礼乐雍容典，英贤次第收。匡时长策建，为国寸心忧。伯仲登台阁，晨昏侍冕旒。正期同弼亮，何事独归休。
送彭春官归田·其五
作者：林瀚
朝代：明

白玉杯浮蚁，青藜杖策鸠。棋弹花坞静，卷展竹窗幽。尽日閒如许，平生愿已酬。山中无限乐，物外更何求。
送彭春官归田·其四
作者：林瀚
朝代：明

黄菊陶潜宅，沧波范蠡舟。烟霞多散诞，泉石足夷犹。步引松间鹤，机忘海上鸥。朝绅嗟契阔，野老喜追游。
送方寒溪高士还金华
作者：林瀚
朝代：明

岁寒溪上送寒溪，几箧经书一小奚。诗草百篇涵月露，文光千丈贯虹霓。官亭榕树盘根古，客路梅花吐叶齐。拜舞高堂亲寿日，伫看徵诏出金闺。
送春闰三月内阁赋
作者：林瀚
朝代：明

今年春多三十日，送春也觉春归疾。临风欲赋送春诗，花事阑珊愁阁笔。东皇别我去难留，夕阳冉冉心悠悠。绿杨枝上莺声老，芳草渡头香雨收。抚兹不觉伤怀抱，孤云梦绕闽南道。高堂添却镜中霜，安得春光镇长好。回看九陌游冶儿，锦鞍白马轻罗衣。少年只谓长如此，不问春归春不归。
送杨应宁中书还镇江展墓遂归云南访故业
作者：林瀚
朝代：明

陈情有疏叩天关，两地乡心一日还。京口新阡多碧树，滇南旧业半青山。潮声暮雨龙江上，云影秋鸿马鬣间。行处莫耽诗景好，群仙相候紫宸班。
送游令之江夏
作者：林瀚
朝代：明

玉阶晓漏辞明主，郎星一点光如许。凫舄南飞鄂渚云，兰舟夜泊湘江雨。清时制锦抡奇才，须令百里淳风回。凤皇山上试登览，桃李尽向春阳开。嘉政无惭古三异，鲁恭千载称循吏。
送舒廷音分教桐乡
作者：林瀚
朝代：明

京国理行装，青毡古锦囊。儒官辞桂阙，文旆指桐乡。山色逢秋瘦，江声带雨凉。门墙人似玉，次第折天香。
送邹尚宾作宰于饶平
作者：林瀚
朝代：明

濂江江上早潮平，载酒题诗送远行。梓里曾推邹邴志，花封莫让鲁恭名。日斜岐路蝉琴咽，云净秋风雁字横。为语黄堂游子道，好将清白绍家声。
送郭文举河源教谕
作者：林瀚
朝代：明

袍笏荣沾圣主恩，绿槐成市送王孙。较多行李书千卷，何限离情酒一樽。帆挂薰风移潞渚，城临秋水抵河源。铎声振处天荒破，桃李花开春满门。
送陈汝璋州博之蕲庠
作者：林瀚
朝代：明

携书载铎出长安，还是儒林旧日官。潞水帆开燕树远，蕲门云净楚天宽。秋波冷浸琉璃簟，晓日光凝苜蓿盘。讲罢杏坛无一事，凤皇山色醉中看。
隔塘巢鹭
作者：林瀚
朝代：明

清脩长在水云乡，五月莲塘尽着霜。浴罢飞从深树里，浑疑白玉露青囊。
题东筦梁文焕柏庭卷
作者：林瀚
朝代：明

为爱庭前柏，苍云日日横。影分淇竹翠，香讶泽兰清。不改冰霜操，堪怡丘壑情。东园桃与李，回首几枯荣。
题山水图用董尚矩侍读韵
作者：林瀚
朝代：明

穷通世事坐谈间，自古龙鳞不易攀。碧涧有声尘虑净，白云无恙我心閒。琴床昼拂松边石，诗景春搜雨后山。绝少轮蹄逢此地，故人霄汉几时还。
题林泉生卷次张汝弼韵
作者：林瀚
朝代：明

空谷秋清兰有香，南山雾重豹深藏。纵然一出寻诗景，只在青松古涧傍。
题焦中书梅卷
作者：林瀚
朝代：明

一曲霜风玉笛寒，枝南枝北半阑珊。珠钿落尽香犹在，莫作春堤柳絮看。
题王叔明夏日山居图
作者：林瀚
朝代：明
体裁：古风

黄鹤山人标格清，胸中丘壑何纵横。兴来捉笔一挥洒，苍崖翠石烟云生。人家住在山之麓，隐映门墙蔽林木。横经读罢鼓瑶琴，薰风微动窗前竹。司业先生最爱山，无缘长得青山看。时张此图向高壁，髣髴扬子江天宽。
黄文泽送至杨村驿辞归诗以别之
作者：林瀚
朝代：明

金闺通籍况通家，奕叶朝绅沐宠赊。此别情怀分两地，秣陵烟树玉京花。
伤歌行
作者：林炫
朝代：明
体裁：乐府曲辞

楚人不识凤，谓是五色鸡。鲁人不识麟，谓是麇而蹄。天时苟不值，贤圣终见嗤。爰居避海风，享祀将奚为。寄言明哲士，乐命安蓬闺。
十四夜月
作者：林炫
朝代：明
体裁：五言律诗

今夜扬州月，清光已胜前。遥升沧海外，先到客亭边。云度同飘忽，风来一洒然。细瞻金粟影，犹少半分圆。
次韵赠朱青冈太守郊行
作者：林炫
朝代：明
体裁：五言律诗

闻得农人语，莺花未足怜。夕阳牛背笛，春雨郭东田。政简官如水，时丰俗自便。村村鸣社鼓，欢喜说今年。
次赵竹心推篷图韵
作者：林炳
朝代：明
体裁：五言律诗

晓汎湘江上，推篷望楚天。低烟拖密筱，小雨湿垂莲。隔壤难沽酒，逢堤欲系船。往来情不厌，归兴独茫然。
题山水图
作者：林炳
朝代：明
体裁：七言律诗

一湖新水浸青山，远溯舟程杳霭间。碧槿垂烟秋色澹，白沙沾雨晚波閒。萍开鱼似知人乐，叶动禽先避客还。独有逋翁吟正苦，倚篷高眺指烟鬟。
府江渡
作者：林烃
朝代：明
体裁：古风

朝发阳朔崖，暮次昭潭渡。行迈千馀里，孤舟日东骛。川途阻且长，耳目渐非故。巉岩夹崇山，杈枒罗茂树。四望寡人烟，三时昏瘴雾。深林蹊径绝，怪石波涛怒。虎穴幸徙踪，狼烽犹置戍。客子独何为，艰险常道路。虽怀叱驭心，宁免垂堂惧。白日易蹉跎，玄发忽改素。人生苦拘束，多为浮名误。万事良悠悠，达生庶可慕。
苦雨述怀
作者：林烃
朝代：明
体裁：古风

我行赴京华，征途才及半。渡江越淮南，原隰何渺漫。溽暑当兹时，气候变昏旦。迅雷激中宵，阴云翳层汉。山雨骤淋漓，川流俄浩涆。阳乌避何许，水鸟群相唤。高浪没危桥，飞湍泻崩岸。我马淖不前，我车靷已断。屈诘历羊肠，回顾屡颠汗。仆夫仰天号，客子抚膺叹。吁嗟行路难，徬徨日将晏。尘中苦局促，物外思萧散。挂冠亦由人，何事长羁绊。
诸公饯送城南楼寄谢
作者：林烃
朝代：明
体裁：古风

冉冉岁云暮，于役殊未休。冠盖集相送，置酒城南楼。微雨霁朝景，骋望消人忧。苍苍远山色，浩浩清江流。丹枫罗曲岸，白鸟戏中洲。景物纷可悦，骊歌促行驺。衡门昨栖迟，杖屦忝从游。奈何远离别，一日如三秋。索居感羁旅，久要慕前修。适意岂非达，徇禄良足羞。山灵勿相诮，早晚归林丘。
峡山飞来寺
作者：林烈
朝代：明

浪迹遨游类转蓬，又维孤舫翠微中。江流环绕鱼舠稳，石磴参差鸟道通。千里壮游霄汉近，万年全盛帝王风。清歌欲奏霓裳曲，桂影扶疏月出东。
望小金山
作者：林烈
朝代：明

望望灵洲景，迢迢过石门。壮怀观上国，离思忆家园。鸟语前山树，人烟远岸村。扁舟追李郭，佳句落芳尊。
灵山寺
作者：林煦
朝代：明

衣钵真传道独尊，何年镇幻此山门。留衣人去堂犹在，瘗舌坟空迹尚存。老树笼烟侵岁月，落花啼鸟自朝昏。要知不二门中事，共把残碑细讨论。
白牛岩
作者：林煦
朝代：明

禅房谁构碧峰巅，此日登临总俊贤。满地绿苔真净界，悬崖古木起寒烟。闲游试蹑乘云石，渴饮偏寻卓锡泉。昔日白牛看不见，空留古迹至今传。
罗汉寺
作者：林煦
朝代：明

隐隐龙宫倚碧山，烟霞缥缈锁禅关。水帘挂洞谁收捲，野鸟巢林自往还。清磬声随青霭散，高僧心与白云闲。群公况复同游赏，樽酒何妨展笑颜。
工曹后园观稼
作者：林熑
朝代：明
体裁：古风

伊昔仕京华，不忘畎亩志。幸此南土迁，公署有馀地。后园恳为田，芜秽旧已治。阳春仓庚鸣，四野肇农事。晨兴戒农夫，播种及时至。薄言劝其勤，簋飧饷数器。实闵东作劳，岂要西成利。周行阡陌间，嘉树或时憩。即目虽暂欣，于心慨未遂。伐檀刺素餐，鹈梁讥窃位。自顾鲁钝姿，食浮久吾愧。悠悠望故山，怀古有深意。寄谢沮溺群，高踪庶可企。
舟发芋江别诸兄弟亲友
作者：林熑
朝代：明
体裁：古风

宦游二十载，幸始归故乡。盘桓未及久，戒徒复严装。岂不恋乐土，王事有靡遑。迟迟出郊郭，回顾悽以伤。秋风何飘飘，吹我征衣裳。兄弟送我行，执手泪数行。亲戚送我行，各携壶与觞。日暮客程促，踟蹰犹路旁。泛舟溯大江，怨彼道里长。落叶虽随风，绕树自飘扬。禽鸟失俦侣，嗷嗷鸣回翔。矧伊骨肉情，离别天一方。暂且赴簿领，行当返耕桑。努力各自爱，引领遥相望。
送二兄谪平乐贰守
作者：林熑
朝代：明
体裁：五言律诗

暂会仍分手，离魂黯欲消。如何适万里，况乃傍三苗。中土风烟隔，征途雪霰飘。愿将盘错意，持报圣明朝。
马侍御宅偕同馆诸丈宴集
作者：林熑
朝代：明
体裁：古风

人生百年内，奄忽浮云驰。随风日万里，聚散难可期。昔我同门友，王事各乖离。岂伊道路远，邈若天一涯。三秋积晨暮，耿耿怀相思。何期升斯堂，复得一追随。丰殽列绮席，美酒溢金卮。相见各怡然，献酬吐芳辞。兰膏继明昼，良夜殊未疲。鸟栖恋共林，鱼游乐同池。交谊古所敦，久要谅不移。今夕良宴会，贻尔伐木诗。
丁卯八月五色云见潮东南
作者：林熙春
朝代：明

卿云五色现潮东，万里浮光想亦同。凤啸山河瞻翼凤，龙飞天地庆从龙。瑶华泛斗笼梧树，瑞气凝秋绕桂丛。已卜贤书应出类，定知廷对集群雄。
丁巳买米
作者：林熙春
朝代：明

余禄曾忝窃，侍从亦三迁。一鸣仗马斥，无术可回天。归来成荏苒，独钓韩江边。剩有胸中赤，白发忽垂肩。老臣生计拙，忧国愿丰年。讵期泰运啬，旱潦数缠绵。丙午曾销带，荆归解金钿。旁人问何事，余云买米焉。即岁灾犹剧，疲民磬益悬。欲宽赋税也，军需尚算缗。潮阳八千里，何日达幽燕。无以求遏籴，宁劳净客船。愧余旧谷没，新谷眼望穿。勿论交情废，举家待市廛。幸有神明宰，五彩谢鹰鹯。修救焦思苦，雨露薄云烟。惟愿观风使，献纳圣人前。
丁巳元日
作者：林熙春
朝代：明

新年新日并逢丁，献岁祥光彻夜明。南极敢云私白发，东山何以慰苍生。云边万国趍金阙，海上一星拱玉衡。衰鬓不禁嵩祝意，长悬宝历际升平。
丁未七夕雨适郑德进馈芳园胡桃时乡人报夷舶因风出洋矣转忆沈约有云胡桃挺自禁地为胡羯奔逃之兆感而赋此
作者：林熙春
朝代：明

胡桃来七夕，新果正新尝。西北神仙品，衡茅筐篚香。外刚明质直，内理见文章。为是羞牛女，星桥莫涕裳。夷舶飞帆至，才樯海屿高。使君方借箸，诸将正挥旄。忽报天风逐，幸纾民力劳。胡桃时甫馈，此物兆胡逃。
丁未七夕雨适郑德进馈芳园胡桃时乡人报夷舶因风出洋矣转忆沈约有云胡桃挺自禁地为胡羯奔逃之兆感而赋此·其一
作者：林熙春
朝代：明

胡桃来七夕，新果正新尝。西北神仙品，衡茅筐篚香。外刚明质直，内理见文章。为是羞牛女，星桥莫涕裳。
丁未七夕雨适郑德进馈芳园胡桃时乡人报夷舶因风出洋矣转忆沈约有云胡桃挺自禁地为胡羯奔逃之兆感而赋此·其二
作者：林熙春
朝代：明

夷舶飞帆至，才樯海屿高。使君方借箸，诸将正挥旄。忽报天风逐，幸纾民力劳。胡桃时甫馈，此物兆胡逃。
丁未五月六日拉黄思元丈放舟韩江登三元塔绝顶已陪太守金公别驾刘公观竞渡仍登塔传杯观者如堵薄暮就江东陆回时连日盛雨此日则独晴云漫赋四章用纪乐事
作者：林熙春
朝代：明

昨日天中节，今朝兴未阑。凤城寻一苇，鳄渚放双竿。海近涛声急，风高气色寒。须臾登彼岸，转觉是飞翰。累石凌空起，登临望八寰。置身红日表，托足白云间。兄弟同携手，乾坤一解颜。莫云天路远，此地可跻攀。使君方问俗，旌拂海云开。两鹢飞帆至，群龙逐棹来。弥天夺彩锦，胜地酌金罍。千里欢呼动，争看击楫才。鼓角传归旆，东郊辟草莱。黄童团紫盖，骢马印青莓。岸隔因舟渡，星辉护驾回。观风千载事，雷雨莫相催。
丁未五月六日拉黄思元丈放舟韩江登三元塔绝顶已陪太守金公别驾刘公观竞渡仍登塔传杯观者如堵薄暮就江东陆回时连日盛雨此日则独晴云漫赋四章用纪乐事·其一
作者：林熙春
朝代：明

昨日天中节，今朝兴未阑。凤城寻一苇，鳄渚放双竿。海近涛声急，风高气色寒。须臾登彼岸，转觉是飞翰。
丁未五月六日拉黄思元丈放舟韩江登三元塔绝顶已陪太守金公别驾刘公观竞渡仍登塔传杯观者如堵薄暮就江东陆回时连日盛雨此日则独晴云漫赋四章用纪乐事·其三
作者：林熙春
朝代：明

使君方问俗，旌拂海云开。两鹢飞帆至，群龙逐棹来。弥天夺彩锦，胜地酌金罍。千里欢呼动，争看击楫才。
丁未五月六日拉黄思元丈放舟韩江登三元塔绝顶已陪太守金公别驾刘公观竞渡仍登塔传杯观者如堵薄暮就江东陆回时连日盛雨此日则独晴云漫赋四章用纪乐事·其二
作者：林熙春
朝代：明

累石凌空起，登临望八寰。置身红日表，托足白云间。兄弟同携手，乾坤一解颜。莫云天路远，此地可跻攀。
丁未五月六日拉黄思元丈放舟韩江登三元塔绝顶已陪太守金公别驾刘公观竞渡仍登塔传杯观者如堵薄暮就江东陆回时连日盛雨此日则独晴云漫赋四章用纪乐事·其四
作者：林熙春
朝代：明

鼓角传归旆，东郊辟草莱。黄童团紫盖，骢马印青莓。岸隔因舟渡，星辉护驾回。观风千载事，雷雨莫相催。
丁未十二月二十三为立春后二日夜梦得六言律诗前俱忘只记结句话到疏英影动一枝明月归来次早足之遂成一律
作者：林熙春
朝代：明

初春高卧城隈，有客相邀看梅。白发赢君玉质，暗香助我金罍。天边诗思频发，夜永更筹莫催。话到疏英影动，一枝明月归来。
七夕寿伯兄六尺六一
作者：林熙春
朝代：明

银汉悬弧六尺身，年华初度鬓初银。大荒劳苦纶巾旧，小阮殷勤彩服新。七七女牛同踰甲，双双鸿雁并生申。姜肱自是寻常事，共祝椿堂岁岁春。
七夕雨德进欲枉草堂不果以二绝见贻依韵呈政
作者：林熙春
朝代：明

天河浮动肃清宵，一合经年兴正饶。却怪西来寒夜雨，只劳乌鹊结星桥。
七夕雨德进欲枉草堂不果以二绝见贻依韵呈政·其一
作者：林熙春
朝代：明

七月乘槎访戴时，柴门风雨骤成丝。莫非吾道宜藏拙，无许人间得问奇。
三元塔宝顶铭
作者：林熙春
朝代：明

凤城之东，吉水一泓。两山对峙，万派朝宗。左昂右逊，华表偏隆。时维万历，群议攸同。乙巳建塔，丁未竣工。抱乾负巽，一柱凌空。路从内转，不觉身崇。牗窥星汉，檐散氛风。天地为小，云阶可通。影摇金刹，柱砥潮中。法轮永固，灏气斯钟。贤才辈出，国泰民丰。
三月三日同曾封君张比部邀阮令公登凤凰台
作者：林熙春
朝代：明

永和千载系吾思，结客相携酒一卮。且喜步兵游梓里，因偕童冠集兰池。兴来敌手棋方剧，话到知心席更移。不是嗣宗饶问俗，登临何以慰襟期。
三月三日曾封君张比部邀阮令公登凤皇台·其二
作者：林熙春
朝代：明

佳序正逢三月三，仙郎直指南郊南。春光明媚来天地，霖雨江山洗瘴岚。幸托龙门浮绿蚁，敢云凤渚附青骖。一痕初月归舟影，惹得讨成属太函。
三月初诣祖父母父母各墓所
作者：林熙春
朝代：明

金龟山下俨蓬莱，大父封茔结紫苔。翼子诒孙推积累，龙章凤诰见琪瑰。青乌毓秀青天现，白鹤飞鸣白雪来。莫换当年遗恨苦，圣明今日显王槐。犬眠夜静即牛眠，笼里金鸡眼上悬。乔木千寻环大母，梧枝百世累曾玄。一生白发因多瘁，三叶黄纶慰九泉。愿我云仍绵旧德，用酬明主锡鸾笺。先人托体是三台，仰面当潮丸曲来。天上丝纶驰魏阙，山中草木属春台。宣扬甫解黄金结，字句争传碧玉堆。惟有吾亲方不忝，九京不夜喜颜开。金狮玉简锁棉洋，母氏栖神是故乡。天马当前鞍一轴，云龙数下诰三章。百年已竭和熊苦，今日方彰却鲊良。春暮不催风雨至，对扬甫毕见天浆。
三月初诣祖父母父母各墓所·其一
作者：林熙春
朝代：明

金龟山下俨蓬莱，大父封茔结紫苔。翼子诒孙推积累，龙章凤诰见琪瑰。青乌毓秀青天现，白鹤飞鸣白雪来。莫换当年遗恨苦，圣明今日显王槐。
三月初诣祖父母父母各墓所·其三
作者：林熙春
朝代：明

先人托体是三台，仰面当潮丸曲来。天上丝纶驰魏阙，山中草木属春台。宣扬甫解黄金结，字句争传碧玉堆。惟有吾亲方不忝，九京不夜喜颜开。
三月初诣祖父母父母各墓所·其二
作者：林熙春
朝代：明

犬眠夜静即牛眠，笼里金鸡眼上悬。乔木千寻环大母，梧枝百世累曾玄。一生白发因多瘁，三叶黄纶慰九泉。愿我云仍绵旧德，用酬明主锡鸾笺。
三月初诣祖父母父母各墓所·其四
作者：林熙春
朝代：明

金狮玉简锁棉洋，母氏栖神是故乡。天马当前鞍一轴，云龙数下诰三章。百年已竭和熊苦，今日方彰却鲊良。春暮不催风雨至，对扬甫毕见天浆。
上元雨
作者：林熙春
朝代：明

元夕繇来星月辉，如何此夕转霏微。蛟游赤海犹翻浪，鸷伏青山未解围。天悯炎荒生雨露，人逢啬运吝珠玑。更阑霄汉俄开霁，歌舞踟蹰不忍归。
与梧守谢荩衷二首
作者：林熙春
朝代：明

仙郎出跨五骅骝，百粤西来第一州。墨绶昔年歌召杜，黄堂此日快君侯。铁城表树山南峻，玉洞风云水北流。司马勋名君莫让，圣明综核重边筹。朱轮千里控名缰，十万熊罴待糗粮。茂畹芳兰骄桂岭，盈阶玉树焕梧阳。刑清无用尝鱼鳄，化洽偏宜集凤凰。旦暮飞凫朝魏阙，遥祈清望宴明光。
与梧守谢荩衷二首·其一
作者：林熙春
朝代：明

仙郎出跨五骅骝，百粤西来第一州。墨绶昔年歌召杜，黄堂此日快君侯。铁城表树山南峻，玉洞风云水北流。司马勋名君莫让，圣明综核重边筹。
与梧守谢荩衷二首·其二
作者：林熙春
朝代：明

朱轮千里控名缰，十万熊罴待糗粮。茂畹芳兰骄桂岭，盈阶玉树焕梧阳。刑清无用尝鱼鳄，化洽偏宜集凤凰。旦暮飞凫朝魏阙，遥祈清望宴明光。
与澄博陈太公
作者：林熙春
朝代：明

罗浮佳气蔼絪缊，一代文章萃德门。椿树接天连桂影，犹馀玉笋步天阍。一经垂训己全收，倡道东南尚黑头。实有元方誇奕世，千秋事业属弓裘。鼓箧登坛兴转浓，伊吾夜半事雕龙。三都赋就重瞳喜，帜拔燕山第一峰。
与澄博陈太公·其一
作者：林熙春
朝代：明

罗浮佳气蔼絪缊，一代文章萃德门。椿树接天连桂影，犹馀玉笋步天阍。
与澄博陈太公·其三
作者：林熙春
朝代：明

鼓箧登坛兴转浓，伊吾夜半事雕龙。三都赋就重瞳喜，帜拔燕山第一峰。
与澄博陈太公·其二
作者：林熙春
朝代：明

一经垂训己全收，倡道东南尚黑头。实有元方誇奕世，千秋事业属弓裘。
丘文学捧恩诏到潮投诗见赠次韵奉答
作者：林熙春
朝代：明

道出罗浮使者车，南园声价近何如。雕龙夙负阳春调，彩凤朝衔只尺书。九五天中新日月，八千里外旧湔除。归舟诗句奚囊满，□得江山焕锦？。
丘文学捧恩诏到潮投诗见赠次韵奉答
作者：林熙春
朝代：明
体裁：七言律诗

道出罗浮使者车，南园声价近何如。雕龙夙负阳春调，彩凤朝衔只尺书。九五天中新日月，八千里外旧湔除。归舟诗句奚囊满，□得江山焕锦�。
丙午天旱斗米几百钱余自秋及冬举家待市糊口漫赋排律用志时事
作者：林熙春
朝代：明

天涯称僻壤，丙岁正当阳。满地全供税，三春未散秧。岂知秋转烈，又甚夏恒旸。通国争驱魃，穷人忍暴尪。不闻飞石燕，无计舞商羊。带日丹枫赭，迎霜野稻黄。苍生悬未解，赤子弄如狂。有泪看焦槁，何劳谨盖藏。艰难生计拙，潦倒壮心忙。买米非求饱，典衣为救荒。忍饥输赋敛，举足更徬徨。卓鲁初为郡，循良久擅场。弗皇请赈贷，雅意散桁杨。云汉虽歌洛，桑林卒应汤。随车酬主圣，搦管报时康。
丙辰除夕立春同伯兄儿孙集先祠
作者：林熙春
朝代：明

龙飞丙岁绚龙光，腊去春来两斗忙。万户竹声开竹叶，三阳梅岭见梅芳。忽思椿树音容远，却喜杏坛俎豆香。但愿弟兄频聚首，云仍奕世重羹墙。
东巡纪事十一首 其一 顺义道雪
作者：林熙春
朝代：明

漫言东辅最为贫，东辅冬来气象珍。大地既云多砌玉，中天何以尽飞银。柳条未叶冰肌冷，梨树先花月影新。帝德祇今同造化，繇来白雪兆阳春。
东巡纪事十一首 其七 宝抵道中村居
作者：林熙春
朝代：明

有宝真如坻，何为可露奇。沿途柳作户，到处苇编篱。不见萑苻警，焉知鼠雀窥。因思榆社急，风俗辨淳漓。
东巡纪事十一首 其三 次三河
作者：林熙春
朝代：明

自从胡骑扰三韩，此邑那邀一日安。敢谓灵泉能漱玉，谁云圣水可流丹。十方援卒惊鸡犬，濒岁供边竭肺肝。天地风尘何日净，东人翘首解征鞍。
东巡纪事十一首 其九 读武清志河差
作者：林熙春
朝代：明

雍奴严邑拱神京，繇来休养为汤沐。偶从邑乘阅河差，河差一节堪骇目。剥船人夫有四千，巡河子弟三十六。树户五百三有奇，铺与堡同树户足。新河挑挖有新佥，七百十二为力服。古人用一犹缓二，惟恐吾民生计促。柰何一邑夫六千，家家执役人人蹙。一年犹可勉支持，年年往过仍来续。况复养马与驿骚，徵派频繁惊比屋。生当盛世本逢辰，却乃朝昏无瞬乐。仆臣无计转艰虞，易辙更弦惟秉轴。
东巡纪事十一首 其二 次顺义
作者：林熙春
朝代：明

顺州冯翊拱朝阳，西望神京百里长。牛洞北蟠云水润，龙泉南峙寺烟翔。河从白马关粮运，镇自黄花控虏防。最是近来徵派急，不堪云锦牣天房。
东巡纪事十一首 其五 次玉田古风
作者：林熙春
朝代：明

阳雍有蓝田，种石成美玉。邑以此得名，至今称甸服。唐水左龙蟠，燕山右虎伏。石鼓可传声，玉屏为独乐。行役度鸿桥，眺赏寻牛峪。双城系吾思，九峰还在目。驱车抵郊原，业已逼城郭。郭门援卒哗，露刃与列戟。书史劝回车，彳亍咸觳觫。余以情理宣，哗者崩厥角。入署申文告，军中尽肃肃。夜来寂无諠，旄倪也睡熟。诘辰数马毕，旅见皆良牧。具云定变奇，一纸贤刑戮。出门雪纷纷，杨柳浑攒珏。西望建章宫，手额主恩渥。
东巡纪事十一首 其五 次玉田古风
作者：林熙春
朝代：明

阳雍有蓝田，种石成美玉。邑以此得名，至今称甸服。唐水左龙蟠，燕山右虎伏。石鼓可传声，玉屏为独乐。行役度鸿桥，眺赏寻牛峪。双城系吾思，九峰还在目。驱车抵郊原，业已逼城郭。郭门援卒哗，露刃与列戟。书史劝回车，彳亍咸觳觫。余以情理宣，哗者崩厥角。入署申文告，军中尽肃肃。夜来寂无諠，旄倪也睡熟。诘辰数马毕，旅见皆良牧。具云定变奇，一纸贤刑戮。出门雪纷纷，杨柳浑攒珏。西望建章宫，手额主恩渥。昔有富春歌，鱼肥卖我子。韩公恤民艰，悲歌宜如此。夏雾有银鲜，玉食备修髓。武庙遣貂珰，罗网无遗水。民有偶触之，逮系立至矣。后虽有报罢，旋罢旋复起。圣德今崇俭，异味不登簋。民心愚若神，闻之歌舞耳。但恐有从臾，导侈将何以。惟愿雅坚持，禹汤无所似。雍奴严邑拱神京，繇来休养为汤沐。偶从邑乘阅河差，河差一节堪骇目。剥船人夫有四千，巡河子弟三十六。树户五百三有奇，铺与堡同树户足。新河挑挖有新佥，七百十二为力服。古人用一犹缓二，惟恐吾民生计促。柰何一邑夫六千，家家执役人人蹙。一年犹可勉支持，年年往过仍来续。况复养马与驿骚，徵派频繁惊比屋。生当盛世本逢辰，却乃朝昏无瞬乐。仆臣无计转艰虞，易辙更弦惟秉轴。
东巡纪事十一首 其八 读宝抵志银鱼说
作者：林熙春
朝代：明

昔有富春歌，鱼肥卖我子。韩公恤民艰，悲歌宜如此。夏雾有银鲜，玉食备修髓。武庙遣貂珰，罗网无遗水。民有偶触之，逮系立至矣。后虽有报罢，旋罢旋复起。圣德今崇俭，异味不登簋。民心愚若神，闻之歌舞耳。但恐有从臾，导侈将何以。惟愿雅坚持，禹汤无所似。
东巡纪事十一首 其六 宝抵道中盛雪
作者：林熙春
朝代：明

瑞雪纷纷下，玄冬淑景移。屋将银作瓦，树以玉为枝。舆自天中度，马从江上驰。阳春应不远，岐麦报君知。
东巡纪事十一首 其六 宝抵道中盛雪
作者：林熙春
朝代：明

瑞雪纷纷下，玄冬淑景移。屋将银作瓦，树以玉为枝。舆自天中度，马从江上驰。阳春应不远，岐麦报君知。有宝真如坻，何为可露奇。沿途柳作户，到处苇编篱。不见萑苻警，焉知鼠雀窥。因思榆社急，风俗辨淳漓。漫言东辅最为贫，东辅冬来气象珍。大地既云多砌玉，中天何以尽飞银。柳条未叶冰肌冷，梨树先花月影新。帝德祇今同造化，繇来白雪兆阳春。顺州冯翊拱朝阳，西望神京百里长。牛洞北蟠云水润，龙泉南峙寺烟翔。河从白马关粮运，镇自黄花控虏防。最是近来徵派急，不堪云锦牣天房。自从胡骑扰三韩，此邑那邀一日安。敢谓灵泉能漱玉，谁云圣水可流丹。十方援卒惊鸡犬，濒岁供边竭肺肝。天地风尘何日净，东人翘首解征鞍。金台向重千金赏，数马临沟独怆然。老骥已看高骨瘦，新驹未见嫩蹄坚。青衿执役真堪涕，墨绶陈情最可怜。但愿辽阳征战罢，驽骀何以控雄边。曾读水经识水源，浑河即是古桑乾。频年迁徙分南北，此日安环若带鞶。东海霜寒攒玉垒，西山云蔼拥金銮。但祈浑水澄清永，归马华阳系可汗。傲雪凌寒兴不禁，广陵群牧集缨簪。登台雅负千金价，命驾应知万里心。满路乘黄皆骏足，一堂披赤尽鸾音。明朝话别求民瘼，珍重相期作傅霖。
东巡纪事十一首 其十 永清道浑河
作者：林熙春
朝代：明

曾读水经识水源，浑河即是古桑乾。频年迁徙分南北，此日安环若带鞶。东海霜寒攒玉垒，西山云蔼拥金銮。但祈浑水澄清永，归马华阳系可汗。
东巡纪事十一首 其十一 次文安而任丘静海大城青县悉至
作者：林熙春
朝代：明

傲雪凌寒兴不禁，广陵群牧集缨簪。登台雅负千金价，命驾应知万里心。满路乘黄皆骏足，一堂披赤尽鸾音。明朝话别求民瘼，珍重相期作傅霖。
东巡纪事十一首 其四 三河数马
作者：林熙春
朝代：明

金台向重千金赏，数马临沟独怆然。老骥已看高骨瘦，新驹未见嫩蹄坚。青衿执役真堪涕，墨绶陈情最可怜。但愿辽阳征战罢，驽骀何以控雄边。
中秋即事和张图溟韵
作者：林熙春
朝代：明

夜来秋色净寒烟，万里山河一镜悬。露滴杯中宾兴剧，光垂海上主恩偏。砧声莫到斋亭处，杵影还归几榻前。兄弟颉颃张俭在，三年此夜泛霜天。
中秋饯驾部黄子吉使竣还朝
作者：林熙春
朝代：明

天使才名领誉髦，囊中常佩吕虔刀。香馀鸡舌推玄草，风送罴声壮白旄。四牡皇华依北极，孤凫仙履肃东曹。君归圣主应前席，愿道南人已竭膏。
中秋饯驾部黄子吉使竣还朝·其二
作者：林熙春
朝代：明

使节翩翩出凤城，江天秋色正光瑩。八千里外孤鸿影，只尺尊前一鹢轻。帝算向来资幕略，天骄今已重枢盟。十年劳苦徵书近，四牡联镳到海瀛。
中秋饯驾部黄子吉使竣还朝·其二
作者：林熙春
朝代：明
体裁：七言律诗

使节翩翩出凤城，江天秋色正光莹。八千里外孤鸿影，只尺尊前一鹢轻。帝算向来资幕略，天骄今已重枢盟。十年劳苦徵书近，四牡联镳到海瀛。
乙丑元日
作者：林熙春
朝代：明

频年元日叩天门，此日无繇达至尊。祇率儿孙朝北斗，更倾葵藿向东暄。陶园气转筠为瑞，蒋径春来草渐蕃。分罢屠苏还再祝，椒花长此颂亨屯。
乙卯贱辰买舟抵北溪课耕时儿孙及叶印峰堪舆蔡同州楷书同行而西席黄悟一亦尾舟后至呼卢剧饮颇属胜游为赋近体四首
作者：林熙春
朝代：明

花甲周过四，韶华玉兔移。虽云胸愈赤，转觉鬓成丝。曕日依南极，溯流憩北溪。山川閒寄傲，敢诵主恩垂。进修惭匪据，七月愧生申。绿树多啼鸟，青山一病臣。松杉云露湿，场圃蒿莱春。锦缆中流放，何劳更问津。
乙卯贱辰买舟抵北溪课耕时儿孙及叶印峰堪舆蔡同州楷书同行而西席黄悟一亦尾舟后至呼卢剧饮颇属胜游为赋近体四首·其一
作者：林熙春
朝代：明

花甲周过四，韶华玉兔移。虽云胸愈赤，转觉鬓成丝。曕日依南极，溯流憩北溪。山川閒寄傲，敢诵主恩垂。
乙卯贱辰买舟抵北溪课耕时儿孙及叶印峰堪舆蔡同州楷书同行而西席黄悟一亦尾舟后至呼卢剧饮颇属胜游为赋近体四首·其一
作者：林熙春
朝代：明
体裁：五言律诗

花甲周过四，韶华玉兔移。虽云胸愈赤，转觉鬓成丝。瞻日依南极，溯流憩北溪。山川閒寄傲，敢诵主恩垂。
乙卯贱辰买舟抵北溪课耕时儿孙及叶印峰堪舆蔡同州楷书同行而西席黄悟一亦尾舟后至呼卢剧饮颇属胜游为赋近体四首·其四
作者：林熙春
朝代：明

进修惭匪据，七月愧生申。绿树多啼鸟，青山一病臣。松杉云露湿，场圃蒿莱春。锦缆中流放，何劳更问津。
乙卯贱辰买舟抵北溪课耕时儿孙及叶印峰堪舆蔡同州楷书行而西席黄悟一亦尾舟后至呼卢剧饮颇属胜游为赋近体四首
作者：林熙春
朝代：明

为忆劬劳日，无烦长者车。飞帆如海鹢，举网得江鱼。樵冶供村酒，儿孙馈野蔬。山高迟日出，稳睡更何如。好龙夸叶氏，染翰蔡邕才。携手娱舟楫，倾怀醉醁醅。百年嗟老大，此日足徘徊。千顷波涛涌，争看叔度来。
乙卯贱辰买舟抵北溪课耕时儿孙及叶印峰堪舆蔡同州楷书行而西席黄悟一亦尾舟后至呼卢剧饮颇属胜游为赋近体四首·其一
作者：林熙春
朝代：明

为忆劬劳日，无烦长者车。飞帆如海鹢，举网得江鱼。樵冶供村酒，儿孙馈野蔬。山高迟日出，稳睡更何如。
乙卯贱辰买舟抵北溪课耕时儿孙及叶印峰堪舆蔡同州楷书行而西席黄悟一亦尾舟后至呼卢剧饮颇属胜游为赋近体四首·其二
作者：林熙春
朝代：明

好龙夸叶氏，染翰蔡邕才。携手娱舟楫，倾怀醉醁醅。百年嗟老大，此日足徘徊。千顷波涛涌，争看叔度来。
乙巳五十四儿辈请举觞弗许乃老父慰以温词内有迁臣旧价贺客新诗及弧矢韦弦之语演成五言近体四首兼致祝私
作者：林熙春
朝代：明

初度趋庭日，惊闻训鲤词。迁臣仍旧□，贺客有新诗。弧矢箴吾直，韦弦示我师。年来亲志洽，应是主恩遗。半百今过四，十年已拂衣。桑蓬新白社，葵藿旧黄扉。不乐强成乐，知非觉又非。劬劳人已远，何以报春晖。衡门欣聚首，父父子孙孙。戏綵惭家庆，传经愧后昆。尊前聊举酌，海上稳垂纶。即际清平世，征求不忍闻。不才明主弃，归第一纶巾。蒲质惊逾艾，杞忧叹积薪。江山原自重，菽水未为贫。敬祝灵椿树，八千岁是春。
乙巳五十四儿辈请举觞弗许乃老父慰以温词内有迁臣旧价贺客新诗及弧矢韦弦之语演成五言近体四首兼致祝私·其一
作者：林熙春
朝代：明

初度趋庭日，惊闻训鲤词。迁臣仍旧□，贺客有新诗。弧矢箴吾直，韦弦示我师。年来亲志洽，应是主恩遗。
乙巳五十四儿辈请举觞弗许乃老父慰以温词内有迁臣旧价贺客新诗及弧矢韦弦之语演成五言近体四首兼致祝私·其三
作者：林熙春
朝代：明

衡门欣聚首，父父子孙孙。戏綵惭家庆，传经愧后昆。尊前聊举酌，海上稳垂纶。即际清平世，征求不忍闻。
乙巳五十四儿辈请举觞弗许乃老父慰以温词内有迁臣旧价贺客新诗及弧矢韦弦之语演成五言近体四首兼致祝私·其二
作者：林熙春
朝代：明

半百今过四，十年已拂衣。桑蓬新白社，葵藿旧黄扉。不乐强成乐，知非觉又非。劬劳人已远，何以报春晖。
乙巳五十四儿辈请举觞弗许乃老父慰以温词内有迁臣旧价贺客新诗及弧矢韦弦之语演成五言近体四首兼致祝私·其四
作者：林熙春
朝代：明

不才明主弃，归第一纶巾。蒲质惊逾艾，杞忧叹积薪。江山原自重，菽水未为贫。敬祝灵椿树，八千岁是春。
九日任公祖邀登金山次韵呈谢
作者：林熙春
朝代：明

使节光摇粤水濆，重阳风物有馀矄。榻悬峰顶情无限，帽落樽前兴不群。词客千秋分白雪，归人三径傍卿云。茱萸酒罢浑天净，可但瀛城瑞色氲。
九日送余毓初孝廉远访回镛
作者：林熙春
朝代：明

金玉光华瑞色溶，何当千里问明农。论心岁月盟初洽，转盻茱萸酒正醲。虎豹关头堪戏马，凤皇台上复登龙。君归努力时难再，吾道南兮是尔宗。
九月八日同何靖卿侍御饮寿安寺
作者：林熙春
朝代：明

五岭秋高气色寒，珠林明月此登坛。天涯兄弟论心处，海国风尘抵掌间。胜事漫须夸落帽，归人未许动征鞍。诘朝更有龙山会，弹剑酣歌任倚栏。
九月十九辰德仕招饮时适邀黄将军为攺次日德进惠以二绝次韵奉答·其二
作者：林熙春
朝代：明

重阳十日又当阳，白发秋光两斗忙。祗谓黄花开未尽，欲迟明日始言芳。
九月十九辱德进招饮时适邀黄将军为改次日德进惠以二绝次韵奉答
作者：林熙春
朝代：明

九日龙山游未罢，平原萸酒有余香。将军趣驾迟君约，却负东篱自向阳。
九月十五日任公祖登凤凰台次李韵一首时公次日初度
作者：林熙春
朝代：明

凤皇台上凤皇游，杰阁弘开砥柱流。山斗霄悬呈彩笔，金银夜合作丹丘。波环两水沧溟外，影落长虹虎豹洲。为报老人星绚耀，凭轩沉醉有何愁。
予告还里辱诸老赠诗用韵漫和十一首 其一 和叶相国台翁
作者：林熙春
朝代：明

乞身奉诏出东门，六传新乘雨露恩。末以扣阶纾积悃，宁因去国转惊魂。八千里外昌黎路，只尺天边羽翼存。冲圣宵衣休告老，周家毕召古今论。
予告还里辱诸老赠诗用韵漫和十一首 其九 和吴止园大理少
作者：林熙春
朝代：明

忠贞世笃表台端，门第犹誇晋谢安。甫被弓旌勋禄重，便开贯索地天宽。延陵有意劳拈韵，逋客何缘奉染翰。更忆昆山馀片玉，辉光掩映倚云看。
予告还里辱诸老赠诗用韵漫和十一首 其五 和柳赓予司空
作者：林熙春
朝代：明

当年策蹇出重城，三十馀臣逐队行。敢附马周为凤啸，祇从鹿念作蝉声。昌言已觉千金重，告老宁知一叶轻。明主虚怀君翊戴，愿君麟阁不书名。
予告还里辱诸老赠诗用韵漫和十一首 其十 和邹泸水太常卿
作者：林熙春
朝代：明

风尘天地孰知非，世事人间一局棋。巢许只宜寻旧侣，伊周惟在佐明时。繇来耆硕趋金阙，莫以迟留厌玉墀。愧我不堪肩重负，让君一着学茹芝。
予告还里辱诸老赠诗用韵漫和十一首 其十一 和黄絅存翰简
作者：林熙春
朝代：明

鸿飞已倦欲投閒，四十年来好闭关。世事不知非与是，宦情那觉玦和环。幸瞻池上凤皇客，转盻天边鹓鹭班。珍重纂修垂不朽，君恩千载重如山。
予告还里辱诸老赠诗用韵漫和十一首 其四 和董思白礼书
作者：林熙春
朝代：明

告老驰驱万里程，敢云祖道一时倾。苟非滥藉词臣宠，焉得优蒙圣主情。六传恩来鹓鹭禁，八行书重凤凰城。寅清自是纶扉路，召对繇来在五更。
予告还里辱诸老赠诗用韵漫和十一首 和傅星垣太常卿三首 其六
作者：林熙春
朝代：明
体裁：七言律诗

频年意气臭如兰，词客翩翩数染翰。天地风尘曾补牍，肝肠愤激独缨冠。瀛洲久羡千金马，棘寺欣瞻五色鸾。自愧衰庸蒙赐告，一犁耕雨可偷安。
予告还里辱诸老赠诗用韵漫和十一首 和李崧毓大司农二首 其二
作者：林熙春
朝代：明
体裁：七言律诗

当年仗斥一孤臣，此日谁怜万里身。幸有昌言朋谊重，得徼异数主恩新。乞骸已负三朝宠，八里犹誇五色纶。旋转乾坤公等在，韩江独钓未嫌贫。
予告还里辱诸老赠诗用韵漫和十一首·其七
作者：林熙春
朝代：明

八千里路客心然，可是妨贤欲避贤。圣世玦环犹是幻，君家舟楫始为仙。身閒礼乐天颜喜，望重嵩河帝梦悬。此别八行犹万里，祇从海外望奎躔。
予告还里辱诸老赠诗用韵漫和十一首·其三
作者：林熙春
朝代：明

台端久矣肃冰霜，道左埋轮可绍芳。间字天中天不夜，纡筹斗北斗为光。星辰听履华彝重，旦暮持衡社稷长。农父惭非貂尾续，也蒙入告儗朝阳。
予告还里辱诸老赠诗用韵漫和十一首·其八
作者：林熙春
朝代：明

得慰生平仰惠文，宁甘携手怅离群。多君叠韵时惊雨，愧我无心更懒云。已信星辰难聚合，敢云光霁得平分。惟祈匡济酬明圣，伫看尧天乐舜薰。
予告还里辱诸老赠诗用韵漫和十一首·和叶相国台翁
作者：林熙春
朝代：明

乞身奉诏出东门，六传新乘雨露恩。末以扣阶纾积悃，宁因去国转惊魂。八千里外昌黎路，只尺天边羽翼存。冲圣宵衣休告老，周家毕召古今论。当年仗斥一孤臣，此日谁怜万里身。幸有昌言朋谊重，得徼异数主恩新。乞骸已负三朝宠，八里犹誇五色纶。旋转乾坤公等在，韩江独钓未嫌贫。台端久矣肃冰霜，道左埋轮可绍芳。间字天中天不夜，纡筹斗北斗为光。星辰听履华彝重，旦暮持衡社稷长。农父惭非貂尾续，也蒙入告儗朝阳。告老驰驱万里程，敢云祖道一时倾。苟非滥藉词臣宠，焉得优蒙圣主情。六传恩来鹓鹭禁，八行书重凤凰城。寅清自是纶扉路，召对繇来在五更。当年策蹇出重城，三十馀臣逐队行。敢附马周为凤啸，祇从鹿念作蝉声。昌言已觉千金重，告老宁知一叶轻。明主虚怀君翊戴，愿君麟阁不书名。频年意气臭如兰，词客翩翩数染翰。天地风尘曾补牍，肝肠愤激独缨冠。瀛洲久羡千金马，棘寺欣瞻五色鸾。自愧衰庸蒙赐告，一犁耕雨可偷安。八千里路客心然，可是妨贤欲避贤。圣世玦环犹是幻，君家舟楫始为仙。身閒礼乐天颜喜，望重嵩河帝梦悬。此别八行犹万里，祇从海外望奎躔。得慰生平仰惠文，宁甘携手怅离群。多君叠韵时惊雨，愧我无心更懒云。已信星辰难聚合，敢云光霁得平分。惟祈匡济酬明圣，伫看尧天乐舜薰。忠贞世笃表台端，门第犹誇晋谢安。甫被弓旌勋禄重，便开贯索地天宽。延陵有意劳拈韵，逋客何缘奉染翰。更忆昆山馀片玉，辉光掩映倚云看。风尘天地孰知非，世事人间一局棋。巢许只宜寻旧侣，伊周惟在佐明时。繇来耆硕趋金阙，莫以迟留厌玉墀。愧我不堪肩重负，让君一着学茹芝。鸿飞已倦欲投閒，四十年来好闭关。世事不知非与是，宦情那觉玦和环。幸瞻池上凤皇客，转盻天边鹓鹭班。珍重纂修垂不朽，君恩千载重如山。
二十年前屡过平远一主大柘林仰峰一主东石林玉山二人皆赀雄闾里以好客闻玉山有子三人因兄弟相诘败仰峰有子十一人不嫖不赌又中有青衿而亦以败何也仰峰以一人聚之子以十一人分之费且不节而亦以废箸此耳辛酉应召过而心伤为赋二绝亦以劝为人子者
作者：林熙春
朝代：明

行役当年结二林，多男节侠足千金。桑田沧海须臾变，今日能无感慨心。彼其之子不同行，一以无经一阋墙。寄语守成贤达者，莫将两事放心旁。
二十年前屡过平远一主大柘林仰峰一主东石林玉山二人皆赀雄闾里以好客闻玉山有子三人因兄弟相诘败仰峰有子十一人不嫖不赌又中有青衿而亦以败何也仰峰以一人聚之子以十一人分之费且不节而亦以废箸此耳辛酉应召过而心伤为赋二绝亦以劝为人子者·其一
作者：林熙春
朝代：明

行役当年结二林，多男节侠足千金。桑田沧海须臾变，今日能无感慨心。
二十年前屡过平远一主大柘林仰峰一主东石林玉山二人皆赀雄闾里以好客闻玉山有子三人因兄弟相诘败仰峰有子十一人不嫖不赌又中有青衿而亦以败何也仰峰以一人聚之子以十一人分之费且不节而亦以废箸此耳辛酉应召过而心伤为赋二绝亦以劝为人子者·其二
作者：林熙春
朝代：明

彼其之子不同行，一以无经一阋墙。寄语守成贤达者，莫将两事放心旁。
五月朔凤皇台观竞渡次郑德进韵
作者：林熙春
朝代：明

重午将临欲破愁，凤凰台上凤皇游。沙边鸥狎还忘侣，水底龙翔更出稠。共折榴花骚社客，漫浮竹叶醉乡侯。夺标自是风云志，击节为君解敝裘。
五老诗
作者：林熙春
朝代：明

华堂春树开花日，梓里翩翩集寿筵。况复人间称五老，真云天上列群仙。义方特贲龙章重，缝掖均垂鹤算年。更有慈亲昆弟者，宁无似勫外甥焉。南山星聚毛成雪，北海尊开酒若泉。白鹿洞中归白社，青牛关外问青田。凤城自昔誇灵异，鸠杖于今羡偓佺。不是丹头传九返，胡从黄发探三玄。周旋尚健依绳墨，谭吐犹欢说圣贤。小子荆班诸客侧，吾兄莱舞大人前。曾玄共祝如冈阜，淇澳频歌当管弦。菽水可？今日兴，八千春色绕云边。
五老诗
作者：林熙春
朝代：明
体裁：七言排律

华堂春树开花日，梓里翩翩集寿筵。况复人间称五老，真云天上列群仙。义方特贲龙章重，缝掖均垂鹤算年。更有慈亲昆弟者，宁无似勫外甥焉。南山星聚毛成雪，北海尊开酒若泉。白鹿洞中归白社，青牛关外问青田。凤城自昔誇灵异，鸠杖于今羡偓佺。不是丹头传九返，胡从黄发探三玄。周旋尚健依绳墨，谭吐犹欢说圣贤。小子荆班诸客侧，吾兄莱舞大人前。曾玄共祝如冈阜，淇澳频歌当管弦。菽水可�今日兴，八千春色绕云边。
亦斋即事
作者：林熙春
朝代：明

吟哦斋里固斋哉，舟上吟哦是亦斋。月影浮摇帆影荡，风声遥动橹声谐。沙汀鸥鹭皆成趣，海峤烟尘也壮怀。更涉啚书为度日，此身不觉在天涯。亦斋本是涉川器，暂以琴书寄兴游。不羡帆樯多锦缆，宁甘飘泊一虚舟。编摹自觉忘鱼鸟，吟弄何妨问斗牛。况有考亭真迹在，忍教孟浪负前修。
亦斋即事·其一
作者：林熙春
朝代：明

吟哦斋里固斋哉，舟上吟哦是亦斋。月影浮摇帆影荡，风声遥动橹声谐。沙汀鸥鹭皆成趣，海峤烟尘也壮怀。更涉啚书为度日，此身不觉在天涯。
亦斋即事·其二
作者：林熙春
朝代：明

亦斋本是涉川器，暂以琴书寄兴游。不羡帆樯多锦缆，宁甘飘泊一虚舟。编摹自觉忘鱼鸟，吟弄何妨问斗牛。况有考亭真迹在，忍教孟浪负前修。
亲郊恭纪三十首 其一 礼部请郊
作者：林熙春
朝代：明

春官尺疏请亲郊，尧舜垂俞重泰交。万国欣闻传盛典，楚臣先敕采包茅。
亲郊恭纪三十首 其七 请致齐
作者：林熙春
朝代：明

肃将元祀进铜人，贬御却珍率百臣。夙夜惟寅尧舜事，君心宁不与天亲。
亲郊恭纪三十首 其三 修路
作者：林熙春
朝代：明

诏下柳营檄虎贲，三千除道闹声喧。道旁钜础能移几，费万金钱半入门。
亲郊恭纪三十首 其三十 庆成
作者：林熙春
朝代：明

郊礼庆成喜万方，太平天子坐明堂。万方玉帛嵩呼祝，圣寿无疆天地长。
亲郊恭纪三十首 其九 文华殿习礼
作者：林熙春
朝代：明

文华圣藻重尊天，再仿圜丘礼数虔。簪笏千官环听睹，貂珰为达圣人前。
亲郊恭纪三十首 其二 修坛
作者：林熙春
朝代：明

南北分郊自肃皇，苍穹特祀为乘阳。百年制作今重饰，青碧辉煌烈祖光。
亲郊恭纪三十首 其二十 憩斋宫
作者：林熙春
朝代：明

龙行旋转幸斋宫，扈从千官拜舞同。幸有神灵呵护密，深思默默达穹隆。
亲郊恭纪三十首 其二十七 赐甜食
作者：林熙春
朝代：明

天上恩来赐玉饴，直房拜受喜交颐。分荣归与妻孥共，一饭君恩报藿葵。
亲郊恭纪三十首 其二十三 上坛致祭
作者：林熙春
朝代：明

法鼓初严始上坛，融和天气不知寒。笙歌佾舞朱弦奏，登献雍容步履安。
亲郊恭纪三十首 其二十九 赐白镪
作者：林熙春
朝代：明

推食己频戴似山，金钱复出尚方间。岂知臣署寒于水，特予金钱买白粲。
亲郊恭纪三十首 其二十二 起天灯
作者：林熙春
朝代：明

寻丈天灯百尺竿，高悬普照入云端。光腾大内诸官喜，知是君王上泰坛。
亲郊恭纪三十首 其二十五 庭燎
作者：林熙春
朝代：明

星辰灿烂焕天文，庭燎辉光欲两分。更有氤氲香气蔼，六龙仍复护祥云。
亲郊恭纪三十首 其二十八 赐榼酒
作者：林熙春
朝代：明

攒膳擎来自建章，银瓶复尔侑琼浆。恩波甚事频繁至，何怪中书求太常。
亲郊恭纪三十首 其二十六 捧主登皇穹宇
作者：林熙春
朝代：明

高皇俊德与神功，一主配天天与同。恭捧逡巡归帝座，此身何幸步皇穹。
亲郊恭纪三十首 其五 新从衣
作者：林熙春
朝代：明

缇骑羽士与庖人，鞶舄衣冠事事新。费尽水衡金几万，明烟甫毕障风尘。
亲郊恭纪三十首 其八 圜丘习礼
作者：林熙春
朝代：明

修明礼乐属春官，元老趋陪日月坛。自愧奉常绵蕞故，相从讲习肃鸣銮。
亲郊恭纪三十首 其六 军入卫
作者：林熙春
朝代：明

三军如雨马如飞，万象森罗栱太微。古道养军为一日，虽然郊宿俨廷闱。
亲郊恭纪三十首 其十 演乐
作者：林熙春
朝代：明

金镛玉磬媲箫韶，九奏清音彻汉霄。洛邑凤来鸣帝德，可能干羽格三苗。
亲郊恭纪三十首 其十一 至日前驾出宫
作者：林熙春
朝代：明

夜半斋居听晓钟，明星朗朗日曈昽。甫乘玉辂违金阙，五色云飞从六龙。
亲郊恭纪三十首 其十七 观神位
作者：林熙春
朝代：明

正位居中从在旁，高皇原是配天皇。圣明自与神明合，典故何须问太常。
亲郊恭纪三十首 其十三 驾出大明门
作者：林熙春
朝代：明

风清六道净车前，天语飞传解闭廛。四海为家真此日，闾阎稽首见青天。
亲郊恭纪三十首 其十九 观牲
作者：林熙春
朝代：明

太牢蠲洁用迎禧，别有特牲为帝祈。赫赫重瞳劳御廪，顿令典祀奏牷犠。
亲郊恭纪三十首 其十二 驾辞太庙
作者：林熙春
朝代：明

交天昧爽出金门，格庙词称格帝阍。可是乞灵多拥护，此身原是帝王孙。
亲郊恭纪三十首 其十五 龙旂前导
作者：林熙春
朝代：明

已敕风师净帝畿，千金复以饰龙旂。不缘猛士高搴住，旂上双龙已欲飞。
亲郊恭纪三十首 其十八 神厨观笾豆
作者：林熙春
朝代：明

笾豆宁云则有司，降观亦自费神思。虽然不是供难继，飨帝飨亲全在斯。
亲郊恭纪三十首 其十六 驾抵昭亨门下辇
作者：林熙春
朝代：明

昭亨门即是天门，却辂徐行贬至尊。一步宁惟虔事帝，此心真不愧乘元。
亲郊恭纪三十首 其四 太仆寺取马
作者：林熙春
朝代：明

曾闻天厩尽飞黄，十万刍粮辇尚方。讵谓郊仪犹未足，翻从坰地借腾骧。
亲郊恭纪三十首·其二十一
作者：林熙春
朝代：明

缇灰甫动启微阳，宫漏听残夜未央。元后起居临紫幄，衮章黼黻佩鸣珰。
亲郊恭纪三十首·其二十四
作者：林熙春
朝代：明

虞典修燔蘅桂芳，金铏玉斝映龙光。小臣幸际天颜近，穆穆精诚格岁康。
亲郊恭纪三十首·其十四
作者：林熙春
朝代：明

虎臣协从拥龙飞，羽骑交驰壮国威。铁甲金盔纷耀日，谁人不道衮衣辉。
亲郊恭纪三十首·礼部请郊
作者：林熙春
朝代：明

春官尺疏请亲郊，尧舜垂俞重泰交。万国欣闻传盛典，楚臣先敕采包茅。南北分郊自肃皇，苍穹特祀为乘阳。百年制作今重饰，青碧辉煌烈祖光。诏下柳营檄虎贲，三千除道闹声喧。道旁钜础能移几，费万金钱半入门。曾闻天厩尽飞黄，十万刍粮辇尚方。讵谓郊仪犹未足，翻从坰地借腾骧。缇骑羽士与庖人，鞶舄衣冠事事新。费尽水衡金几万，明烟甫毕障风尘。三军如雨马如飞，万象森罗栱太微。古道养军为一日，虽然郊宿俨廷闱。肃将元祀进铜人，贬御却珍率百臣。夙夜惟寅尧舜事，君心宁不与天亲。修明礼乐属春官，元老趋陪日月坛。自愧奉常绵蕞故，相从讲习肃鸣銮。文华圣藻重尊天，再仿圜丘礼数虔。簪笏千官环听睹，貂珰为达圣人前。金镛玉磬媲箫韶，九奏清音彻汉霄。洛邑凤来鸣帝德，可能干羽格三苗。夜半斋居听晓钟，明星朗朗日曈昽。甫乘玉辂违金阙，五色云飞从六龙。交天昧爽出金门，格庙词称格帝阍。可是乞灵多拥护，此身原是帝王孙。风清六道净车前，天语飞传解闭廛。四海为家真此日，闾阎稽首见青天。虎臣协从拥龙飞，羽骑交驰壮国威。铁甲金盔纷耀日，谁人不道衮衣辉。已敕风师净帝畿，千金复以饰龙旂。不缘猛士高搴住，旂上双龙已欲飞。昭亨门即是天门，却辂徐行贬至尊。一步宁惟虔事帝，此心真不愧乘元。正位居中从在旁，高皇原是配天皇。圣明自与神明合，典故何须问太常。笾豆宁云则有司，降观亦自费神思。虽然不是供难继，飨帝飨亲全在斯。太牢蠲洁用迎禧，别有特牲为帝祈。赫赫重瞳劳御廪，顿令典祀奏牷犠。龙行旋转幸斋宫，扈从千官拜舞同。幸有神灵呵护密，深思默默达穹隆。缇灰甫动启微阳，宫漏听残夜未央。元后起居临紫幄，衮章黼黻佩鸣珰。寻丈天灯百尺竿，高悬普照入云端。光腾大内诸官喜，知是君王上泰坛。法鼓初严始上坛，融和天气不知寒。笙歌佾舞朱弦奏，登献雍容步履安。虞典修燔蘅桂芳，金铏玉斝映龙光。小臣幸际天颜近，穆穆精诚格岁康。星辰灿烂焕天文，庭燎辉光欲两分。更有氤氲香气蔼，六龙仍复护祥云。高皇俊德与神功，一主配天天与同。恭捧逡巡归帝座，此身何幸步皇穹。天上恩来赐玉饴，直房拜受喜交颐。分荣归与妻孥共，一饭君恩报藿葵。攒膳擎来自建章，银瓶复尔侑琼浆。恩波甚事频繁至，何怪中书求太常。推食己频戴似山，金钱复出尚方间。岂知臣署寒于水，特予金钱买白粲。郊礼庆成喜万方，太平天子坐明堂。万方玉帛嵩呼祝，圣寿无疆天地长。
人日洪爽寰兄枉草堂并索书传稿
作者：林熙春
朝代：明

荏苒逢人日，斋居集客星。梅红临碧水，鹅白换黄庭。剪綵惭三径，断金守一经。夜来杯酒别，眼自为君青。
人日送詹养吉之北流
作者：林熙春
朝代：明

数年暌异故人情，弹铗遥闻白雪声。双舄北来归凤渚，片帆西去过羊城。参差桂树当霄耸，灿烂桃花夹道生。人日正堪仙吏往，随车甘雨莫辞倾。
代
作者：林熙春
朝代：明

天涯推召父，父父更翩翩。白雪摽名胜，黄金结少年。经传戴氏旧，誉达圣人前。百里弦歌沸，丝纶贲偓佺。
任养弘公祖观察岭海甫下车政通人和五月举孙正应瑞竹时召赴汤饼鱼跃鸣星月璀璨不觉大醉漫赋五言排律二十六韵
作者：林熙春
朝代：明

南国生王佐，少年作帝纮。英姿方隐豹，信步即骑鲸。中秘联天阙，玄圭告水衡。恩光弥宇宙，誉望重瑶琼。向食二千石，今谭十万兵。褰帷连海峤，解网拊黎氓。桑土未阴彻，葵心指日盟。好贤榻每下，品士囊常倾。甘澍朱轮沛，新诗白苧成。阳和被草木，池榭作蓬瀛。灏气当年合，琅玕五月萌。本是杨州贡，偏为柏府桢。扶疏滋玉树，葱翠长金茎。月色侵阶绿，松声入夜清。去天惟只尺，出地便峥嵘。谢桂森森发，王槐旦旦荣。不随霜雪改，端引凤凰鸣。□□繁华见，松萝吉庆呈。生申矜国色，降岳振家声。人忭同文事，世传献赋名。七贤奚足儗，六逸岂堪评。父子周喉舌，祖孙汉股肱。楼台罗上席，汤饼拥前旌。鱼鹤依人娱，星河恋客明。列城多击筑，到处有吹笙。共醉棠阴下，狂生入座横。
余与畅梧兄友有年最称莫逆己酉兄夫妇同化心甚伤之时余以病弗及临唁间后漫赋挽章二首用致哭私
作者：林熙春
朝代：明

昔年梅墅锁研旧，羡尔交情久益新。蚤擅雕虫仍数厄，因贪训鲤更家贫。那知鸾凤星辰化，顿令龙蛇卜谶真。即使过君终挂剑，子牙能不转伤神。东山乔木郁宗祊，世德堂前玉树生。何事君心抛凤羽，可教吾党失莺鸣。魂移泽畔音容杳，影吊天涯涕泪横。五色伫看千仞起，九原应慰一生盟。
余与畅梧兄友有年最称莫逆己酉兄夫妇同化心甚伤之时余以病弗及临唁间后漫赋挽章二首用致哭私·其一
作者：林熙春
朝代：明

昔年梅墅锁研旧，羡尔交情久益新。蚤擅雕虫仍数厄，因贪训鲤更家贫。那知鸾凤星辰化，顿令龙蛇卜谶真。即使过君终挂剑，子牙能不转伤神。
余与畅梧兄友有年最称莫逆己酉兄夫妇同化心甚伤之时余以病弗及临唁间后漫赋挽章二首用致哭私·其二
作者：林熙春
朝代：明

东山乔木郁宗祊，世德堂前玉树生。何事君心抛凤羽，可教吾党失莺鸣。魂移泽畔音容杳，影吊天涯涕泪横。五色伫看千仞起，九原应慰一生盟。
余别将乐已廿载揭叟大宪年望耋千里相访喜赋六韵送之
作者：林熙春
朝代：明

镛州惭父老，扶杖结良缘。千载营新序，一经泣旧园。黄庭无驻口，白发未垂肩。使者旌高义，乡人奉上宾。无端勤畏垒，有意访林泉。岭月随君去，何妨枕石眠。
侄元英远访回羊城诗以送之兼致勉私
作者：林熙春
朝代：明

江天秋爽满瀛州，小阮回车作胜游。珠海光连金玉气，龙门路接凤凰洲。匣中干莫宁终闭，囊里琴书自有投。愿尔亢宗倍努力，无令鹤发叹淹留。
侄圻之南雍诗以勉之
作者：林熙春
朝代：明

老大春来叹索居，欣逢小阮赋公车。路从庾岭梅花发，天近杨州箭竹舒。结驷莫云惊四坐，临桥且就足三馀。殷勤杯酒江干祝，珍重千金慰倚闾。
俊士初试竟日雨
作者：林熙春
朝代：明

英雄始战听鸣钟，清夜闻雷兴转浓。笔下纵横云致雨，砚中变化雨乘风。终朝淅沥添吾趣，千载文章荡此胸。韩渚须臾传涨满，伫看鳄徙起蛟龙。
修玉简塔完登眺漫赋
作者：林熙春
朝代：明

岭外岧峣地，春游亦壮哉。南原标玉柱，北望映金台。七级峥嵘复，三朝象纬恢。黄堂增几案，赤县仰崔嵬。益显文星耸，先占泰运培。初临愁雾塞，少选幸云开。父老供新醁，山灵辟旧苔。步从天上起，声自谷中来。满目峰如画，凝眸海一杯。石牛凭去住，穴虎任徘徊。甘露微玄贶，仙踪长绿莓。慈封瞻涕泪，亲舍接蓬莱。纵切登高兴，谁堪作赋才。但期鱼鳄徙，凤啸应三台。
元相叶台翁诞辰同卢饶二年丈携尊为寿辱惠诗箑次韵奉答
作者：林熙春
朝代：明

名世生申五百年，敢同载酒混琼筵。西浮爽气初秋满，南耀台星彻夜悬。寿国繇来归紫阁，延龄惟是在丹田。弟兄博得阳春调，一字千金压酒钱。
先余册岷府曾过茶陵兹冯使君招饮即席呈谢时使君初任也
作者：林熙春
朝代：明

皇华曾此度湘流，此日重经太乙楼。桐叶三年封帝子，萍踪千里晤君侯。风临夏屋劳前席，云拥春台解敝裘。圣主恩深投不远，长沙东望即瀛洲。
先高祖古园公葬二百年上抵大石下逾祭田抵溪右抵庄山左以吴山为界内左□巢累累皆附葬墓乡人无犯戊午三月有别姓突溷乃告县申明彼亦无辞恐世久多变因勒诗纪事云
作者：林熙春
朝代：明

地接延陵自古今，道涂亦识此封林。山环四壁来青嶂，水绕长泓映碧浔。玉昏崔嵬钟马鬣，金轮蜒蜿护龙岑。登台缥缈诸天净，倚盖笼葱一径阴。洞可藏书称二酉，砂如列戟即三壬。万松风动笙簧奏，五色云生雨露深。祖向结庐降虎啸，孙缘排闼荐鸾音。主恩优渥千秋宠，子姓瞻依百代心。讵谓远人劳卷席，顿令吾党费烦襟。泽枯幸有神明宰，完璧真同覆载阴。愿我宗潢勒展扫，共培奕叶郁森森。
入虔闻奴陷辽阳
作者：林熙春
朝代：明

藩蔽辽阳在沈阳，繇来推毂为封疆。犬羊有计劳群策，帷幄无人负上方。草木风声成破竹，山川缺陷黯长杨。何时得饮奴猷血，雪耻除凶振百王。几万军储几万师，何难敌忾斩骄夷。孤城死守千年计，七日横摧百里陴。帝历未应逢劫数，天心自有厌氛时。老臣浑抱胸中赤，何术能酬拊髀思。谋臣如雨士如林，一覆令人泪不禁。自古用兵须用计，于今攻虏欲攻心。枢中果践封侯约，阃外当驰献馘音。更愿庙廊无掣肘，庶几名将不抽簪。先皇血战辟辽东，细柳如今损旧庸。非忍胆薪先士卒，何从醪纩结英雄。岔河且就三军壮，山海姑将一介封。发帑方堪风死士，安民一怒在重瞳。纬武经文自有真，登坛数易似风尘。千金宜用陈平间，三扫当师定远人。猛士能甘捐犬马，汉家焉忍吝麒麟。幸逢五百贞元会，谁揭奴头四海陈。
入虔闻奴陷辽阳·其一
作者：林熙春
朝代：明

藩蔽辽阳在沈阳，繇来推毂为封疆。犬羊有计劳群策，帷幄无人负上方。草木风声成破竹，山川缺陷黯长杨。何时得饮奴猷血，雪耻除凶振百王。
入虔闻奴陷辽阳·其三
作者：林熙春
朝代：明

谋臣如雨士如林，一覆令人泪不禁。自古用兵须用计，于今攻虏欲攻心。枢中果践封侯约，阃外当驰献馘音。更愿庙廊无掣肘，庶几名将不抽簪。
入虔闻奴陷辽阳·其二
作者：林熙春
朝代：明

几万军储几万师，何难敌忾斩骄夷。孤城死守千年计，七日横摧百里陴。帝历未应逢劫数，天心自有厌氛时。老臣浑抱胸中赤，何术能酬拊髀思。
入虔闻奴陷辽阳·其五
作者：林熙春
朝代：明

纬武经文自有真，登坛数易似风尘。千金宜用陈平间，三扫当师定远人。猛士能甘捐犬马，汉家焉忍吝麒麟。幸逢五百贞元会，谁揭奴头四海陈。
入虔闻奴陷辽阳·其四
作者：林熙春
朝代：明

先皇血战辟辽东，细柳如今损旧庸。非忍胆薪先士卒，何从醪纩结英雄。岔河且就三军壮，山海姑将一介封。发帑方堪风死士，安民一怒在重瞳。
入里门志喜因示儿孙四首
作者：林熙春
朝代：明

六恳天恩六传随，驿程犹费半年期。趍朝已计归朝日，入里还忻出里时。倦鸟惟寻三径柳，冥鸿敢借上林枝。不知二疏旋家际，曾有儿孙满膝衣。儿孙满膝喜相随，禀质醇痹不可期。孝弟繇来尧舜事，琢磨惟在幼冲时。菲食恶衣成圣果，伐性酣身损傲枝。莫道宦来无厚橐，贻家清白实堪依。清白浓华否泰随，撝谦六吉是休期。滥于僮仆招尤白，慎尔交游寡过时。睦族庶能成奕叶，安贫方不负孙枝。生平只此无它怍，勿谓迂谈不可依。老我迂谈不诡随，儿孙珍重好相期。承恩奕世称奇遇，种德合门答盛时。自昔何缘绵玉树，于今肯让续琼枝。殷勤勉为儿孙祝，愿尔绳绳着着依。
入里门志喜因示儿孙四首·其一
作者：林熙春
朝代：明

六恳天恩六传随，驿程犹费半年期。趍朝已计归朝日，入里还忻出里时。倦鸟惟寻三径柳，冥鸿敢借上林枝。不知二疏旋家际，曾有儿孙满膝衣。
入里门志喜因示儿孙四首·其三
作者：林熙春
朝代：明

清白浓华否泰随，撝谦六吉是休期。滥于僮仆招尤白，慎尔交游寡过时。睦族庶能成奕叶，安贫方不负孙枝。生平只此无它怍，勿谓迂谈不可依。
入里门志喜因示儿孙四首·其二
作者：林熙春
朝代：明

儿孙满膝喜相随，禀质醇痹不可期。孝弟繇来尧舜事，琢磨惟在幼冲时。菲食恶衣成圣果，伐性酣身损傲枝。莫道宦来无厚橐，贻家清白实堪依。
入里门志喜因示儿孙四首·其四
作者：林熙春
朝代：明

老我迂谈不诡随，儿孙珍重好相期。承恩奕世称奇遇，种德合门答盛时。自昔何缘绵玉树，于今肯让续琼枝。殷勤勉为儿孙祝，愿尔绳绳着着依。
再次韵二首并趣季实计偕
作者：林熙春
朝代：明

鲤庭桃李是前身，凝翠园开种紫莼。松桂动时摇月影，水云停处见天真。金城争献千般秀，彩笔曾千万象春。翠色不随秋色攺，一回花发一回新。家世三朝捧御章，乾坤待尔定行藏。山中文豹浑身雾，天上神驹满足霜。莫为池塘耽李杜，须教怀抱答虞唐。八千里外扶摇远，献纳无迟达未央。
再次韵二首并趣季实计偕·其一
作者：林熙春
朝代：明

鲤庭桃李是前身，凝翠园开种紫莼。松桂动时摇月影，水云停处见天真。金城争献千般秀，彩笔曾千万象春。翠色不随秋色攺，一回花发一回新。
再次韵二首并趣季实计偕·其二
作者：林熙春
朝代：明

家世三朝捧御章，乾坤待尔定行藏。山中文豹浑身雾，天上神驹满足霜。莫为池塘耽李杜，须教怀抱答虞唐。八千里外扶摇远，献纳无迟达未央。
刘养旦先生诸子即讲院祀先生余谪茶陵借宿赋五言近体为谢并得流字
作者：林熙春
朝代：明

先生还有子，颉颃并吞牛。椿树羹墙见，荆花朝夕游。刀头明月在，囊内锦云流。郢调宁无和，燕山自有詶。齐居犹负郭，逐客暂淹留。虎观山灵隐，驹神斗气流。斯文应否泰，吾道任沉浮。献纳诸昆事，东封且莫筹。
刘养旦先生诸子即讲院祀先生余谪茶陵借宿赋五言近体为谢并得流字·其一
作者：林熙春
朝代：明

先生还有子，颉颃并吞牛。椿树羹墙见，荆花朝夕游。刀头明月在，囊内锦云流。郢调宁无和，燕山自有詶。
刘养旦先生诸子即讲院祀先生余谪茶陵借宿赋五言近体为谢并得流字·其二
作者：林熙春
朝代：明

齐居犹负郭，逐客暂淹留。虎观山灵隐，驹神斗气流。斯文应否泰，吾道任沉浮。献纳诸昆事，东封且莫筹。
初冬邀张元辉萧彦得登新塔并游凤皇台次彦得韵
作者：林熙春
朝代：明

冬来何事楚人哀，有客登临载酒杯。才子声名天上起，使臣旌旆斗边回。呼卢华表江风发，返棹孤城夜色开。但得青山过二妙，何妨再醉赋高台。
别驾刘景华甫下车即署海阳篆不三月以入觐行漫赋五绝为赠
作者：林熙春
朝代：明

有鸟飞来入五羊，梧栖始觉是鸾凰。如何千仞冲霄翮，独驾祥云憩海阳。间关蜀道苦难量，三月停车便刺装。更怪赠金君尽却，惟携岭月起明光。玄冬雨雪正纷纷，一骑冲寒不忍闻。但得五云天渐近，满头红日有馀曛。只尺龙颜一笑开，八千里外计臣来。席前若问苍生事，水旰征求未易裁。二月垂杨满地花，东人翘首望回槎。赐金一橐归来解，料得儿童拥道誇。
别驾刘景华甫下车即署海阳篆不三月以入觐行漫赋五绝为赠·其一
作者：林熙春
朝代：明

有鸟飞来入五羊，梧栖始觉是鸾凰。如何千仞冲霄翮，独驾祥云憩海阳。
别驾刘景华甫下车即署海阳篆不三月以入觐行漫赋五绝为赠·其三
作者：林熙春
朝代：明

玄冬雨雪正纷纷，一骑冲寒不忍闻。但得五云天渐近，满头红日有馀曛。
别驾刘景华甫下车即署海阳篆不三月以入觐行漫赋五绝为赠·其二
作者：林熙春
朝代：明

间关蜀道苦难量，三月停车便刺装。更怪赠金君尽却，惟携岭月起明光。
别驾刘景华甫下车即署海阳篆不三月以入觐行漫赋五绝为赠·其五
作者：林熙春
朝代：明

二月垂杨满地花，东人翘首望回槎。赐金一橐归来解，料得儿童拥道誇。
别驾刘景华甫下车即署海阳篆不三月以入觐行漫赋五绝为赠·其四
作者：林熙春
朝代：明

只尺龙颜一笑开，八千里外计臣来。席前若问苍生事，水旰征求未易裁。
勿逾方先生令惠来据九年始终一节业当通考忽有贾傅之行伤哉贫也去无以为资士论惜之为赋三章聊志遗思
作者：林熙春
朝代：明

两袖翩翩拂海烟，清风曾达圣人前。时逢庚癸无歌雁，政减征求有翼蝉。奏牍忽当投杼事，束装还欠买舟钱。君归更作遴名客，九华山头结何缘。劳苦天涯只自知，周南留滞岂胜悲。八千里外神君垒，咫尺碑中幼妇辞。去国勿惭成子母，归家犹幸引孙儿。鲤庭十载今朝合，不是门闾独倚时。叶落青梧玉露生，可堪仙吏曳裾行。百年多事伤心泪，半夜孤舟独语情。华发只因劳抚字，壮猷何以报承明。遗家清白真丹诀，不让丝纶五色荣。
勿逾方先生令惠来据九年始终一节业当通考忽有贾傅之行伤哉贫也去无以为资士论惜之为赋三章聊志遗思·其一
作者：林熙春
朝代：明

两袖翩翩拂海烟，清风曾达圣人前。时逢庚癸无歌雁，政减征求有翼蝉。奏牍忽当投杼事，束装还欠买舟钱。君归更作遴名客，九华山头结何缘。
勿逾方先生令惠来据九年始终一节业当通考忽有贾傅之行伤哉贫也去无以为资士论惜之为赋三章聊志遗思·其三
作者：林熙春
朝代：明

叶落青梧玉露生，可堪仙吏曳裾行。百年多事伤心泪，半夜孤舟独语情。华发只因劳抚字，壮猷何以报承明。遗家清白真丹诀，不让丝纶五色荣。
勿逾方先生令惠来据九年始终一节业当通考忽有贾傅之行伤哉贫也去无以为资士论惜之为赋三章聊志遗思·其二
作者：林熙春
朝代：明

劳苦天涯只自知，周南留滞岂胜悲。八千里外神君垒，咫尺碑中幼妇辞。去国勿惭成子母，归家犹幸引孙儿。鲤庭十载今朝合，不是门闾独倚时。
北山潘驿宰为年友潘雪松先生侄以忆祖母致政归喜赋五绝送之
作者：林熙春
朝代：明

曾于尚玺识前修，犹子东来试督邮。未及瓜期腾今誉，秋风一起便思刘。不贪鸡肋动行吟，岭外犹存畏垒心。最羡监司标实录，棘中有桂铁中金。五斗虽微亦主恩，那堪鹤发系慈孙。白云千里今朝合，不换三公慰倚门。昔有劳臣羁北山，宁如今日北山还。多君也是投閒者，愧杀君房忙未閒。劳尔逢迎鬓未银，飘然拂袖岂知贫。谁云津吏无高致，林下于今见一人。
北山潘驿宰为年友潘雪松先生侄以忆祖母致政归喜赋五绝送之·其一
作者：林熙春
朝代：明

曾于尚玺识前修，犹子东来试督邮。未及瓜期腾今誉，秋风一起便思刘。
北山潘驿宰为年友潘雪松先生侄以忆祖母致政归喜赋五绝送之·其三
作者：林熙春
朝代：明

五斗虽微亦主恩，那堪鹤发系慈孙。白云千里今朝合，不换三公慰倚门。
北山潘驿宰为年友潘雪松先生侄以忆祖母致政归喜赋五绝送之·其二
作者：林熙春
朝代：明

不贪鸡肋动行吟，岭外犹存畏垒心。最羡监司标实录，棘中有桂铁中金。
北山潘驿宰为年友潘雪松先生侄以忆祖母致政归喜赋五绝送之·其五
作者：林熙春
朝代：明

劳尔逢迎鬓未银，飘然拂袖岂知贫。谁云津吏无高致，林下于今见一人。
北山潘驿宰为年友潘雪松先生侄以忆祖母致政归喜赋五绝送之·其四
作者：林熙春
朝代：明

昔有劳臣羁北山，宁如今日北山还。多君也是投閒者，愧杀君房忙未閒。
午日送九虚丈还朝
作者：林熙春
朝代：明

韩江竞渡沸天涯，岭月偏随使者槎。云白犹然依子舍，离黄自是护皇华。樽前词客思摛草，海上羁臣懒种瓜。民力艰虞今转剧，可无献纳起桑麻。
又代
作者：林熙春
朝代：明

白门传戴记，赤海幸仙槎。雨露风移草，循良政及□。龙章腾五色，鲤训诵千家。岭月随桥梓，瞻依未有涯。
又和人日
作者：林熙春
朝代：明

宦邸欣逢日是人，昨辰况复是春辰。人从越宿迎禧两，春到题诗续韵频。同籍弟兄今四十，自惭书剑老风尘。转思帷幄纾筹者，幸有中兴燮理臣。
又和立春
作者：林熙春
朝代：明

春日天门四望开，长安春色赋台莱。幸瞻帝里城中柳，转忆吾乡岭上梅。廖韵连篇元老笔，宫花五色美人裁。紫霞荐罢天颜喜，愿赐金茎长命杯。
又和立春有事太庙
作者：林熙春
朝代：明

太史报春春已回，青旂仓服不须催。为乘鸾路从天下，更载龙车格庙来。玉磬铿锵盈玉殿，金垒芬馥溢金台。幸陪对越传佳事，定有讴歌遍九垓。
又和除夕
作者：林熙春
朝代：明

两岁三迁岂舍诸，新除一月适年除。当垆浮白迟翰史，刻烛生花款秘书。此夕冬残寒欲歛，明朝春到气将舒。呼儿坐听钟声动，未曙趋朝佩玉琚。
叔弟携来菊十一月盛开
作者：林熙春
朝代：明

三径黄花地，玄冬且放黄。岁寒争柏操，春近占梅香。玉露天长湿，金精夜更光。姜肱情正洽，沽酒醉花傍。
后中秋小集
作者：林熙春
朝代：明

一年一度中秋月，两度中秋两度明。绮席露生珠树湿，银河倒影玉帘清。昔瞻五色重轮晓，今觉浮光满宙横。好景况逢过众妙，何妨再醉凤皇城。
吾父崇祀乡贤志喜四首末一道耑谢诸友
作者：林熙春
朝代：明

传礼传诗老逸民，短檠茹苦百酸辛。河渠竭力千年计，衾影潜脩百世身。幸以教忠褒圣主，复从报德重乡人。使臣特举阐幽事，祠墓松楸雨露新。清议咸推白骨寒，圣朝旌隐重蘋蘩。宫墙数仞生前隔，俎豆千秋死后宽。泉下寂玄从此显，庭前涕泪转成欢。表章岂让龙章再，吾父冥冥可自安。殁而祭社为功崇，泉石何缘亦瞽宗。可是威仪绳卫武，更于行谊重申公。堂前蘋藻来新宠，阶下趍跄俨旧容。千载皈依何处是，泽宫深处即高松。吾翁雅志重彝伦，九十年间草莽臣。幸附青云推月旦，却教黄壤转精神。纶綍功名犹是幻，春秋登豆始为真。繇来戴德轻环草，愿早鹏飞翊圣人。
吾父崇祀乡贤志喜四首末一道耑谢诸友·其一
作者：林熙春
朝代：明

传礼传诗老逸民，短檠茹苦百酸辛。河渠竭力千年计，衾影潜脩百世身。幸以教忠褒圣主，复从报德重乡人。使臣特举阐幽事，祠墓松楸雨露新。
吾父崇祀乡贤志喜四首末一道耑谢诸友·其三
作者：林熙春
朝代：明

殁而祭社为功崇，泉石何缘亦瞽宗。可是威仪绳卫武，更于行谊重申公。堂前蘋藻来新宠，阶下趍跄俨旧容。千载皈依何处是，泽宫深处即高松。
吾父崇祀乡贤志喜四首末一道耑谢诸友·其二
作者：林熙春
朝代：明

清议咸推白骨寒，圣朝旌隐重蘋蘩。宫墙数仞生前隔，俎豆千秋死后宽。泉下寂玄从此显，庭前涕泪转成欢。表章岂让龙章再，吾父冥冥可自安。
吾父崇祀乡贤志喜四首末一道耑谢诸友·其四
作者：林熙春
朝代：明

吾翁雅志重彝伦，九十年间草莽臣。幸附青云推月旦，却教黄壤转精神。纶綍功名犹是幻，春秋登豆始为真。繇来戴德轻环草，愿早鹏飞翊圣人。
呈子吉思元二黄方伯
作者：林熙春
朝代：明

三壬幸附是前因，白发均称白社人。叔度肯输迟五日，次公还逊占先春。千秋龙虎风云会，百世婚姻臭味真。最羡薇垣双重望，圣朝宁忍老松筠。
和周中丞耿西寄赠周雪蓬隐凤栖岩之作
作者：林熙春
朝代：明

凤栖岩傍凤城封，压尽罗浮四百重。高士结蓬歌白雪，游人抵掌叩玄踪。径开萝薜烟波近，池聚星辰杖履逢。万仞峰头悬壁立，顿令翘首望颙颙。
和德进端一纳凉见怀之作
作者：林熙春
朝代：明

草堂愁暑雨，诗到思翻凉。水动鱼深逝，风来花更香。园林成独乐，鸥鸟浑相忘。君过茶为酒，何须问醉乡。
和朱存敬题三元塔
作者：林熙春
朝代：明

高结浮图控上流，金银佳气可全收。八窗笼月三千界，一柱擎天亿万秋。运起昌黎山斗望，人从岭海凤皇游。王冯自是风云会，欲迈前修祗自修。
和车国验茂才
作者：林熙春
朝代：明

曾闻剑气起龙光，牛斗三秋夜有霜。孤凤文章常五色，双鱼书素重三阳。即看冀北腾驹渥，岂谓堂前渺鹊梁。车胤由来终荐达，逐臣宁自滞潇湘。
和镛州八景有序 其一 金溪夜月
作者：林熙春
朝代：明

昔从岩邑学烹鲜，曾见金溪月下悬。西瞰蛟湖收万派，东窥雉堞耸千年。银潢影落江中雪，玉汉辉腾树杪泉。遥忆当时登眺处，珠林瑞色倚琼筵。
和镛州八景有序 其七 五马晴岚
作者：林熙春
朝代：明

珂鸣仗马肃朝班，罢列长少日月閒。薄宦清秋饶白发，故人紫气绕青山。霜飞鹤辔侵寒骨，云拥龙骧远圣颜。自分驽才成独往，可能冀北大刀还。
和镛州八景有序 其三 桃溪春涨
作者：林熙春
朝代：明

玉华洞口布金华，灿烂春桃遍锦沙。两岸长流三月浪，一溪常见数时花。莫云百里河阳事，应作千年海上誇。若问种桃人去处，矶头蓑笠醉烟霞。
和镛州八景有序 其二 玉洞秋云
作者：林熙春
朝代：明

洞里乾坤只手开，却将云物捲归来。茹芝本是藏书地，面壁原非举鼎才。谩谓丹炉抛紫盖，祗从钟鼓隐楼台。五更天霁云开际，顿见桑田辟藁莱。
和镛州八景有序 其五 龙岫烟霞
作者：林熙春
朝代：明

客到龙门护玉华，黄金台筑有真砂。云嘘剑水增山色，电擘镛城减物哗。十里氤氲迎几榻，一尊风雨散流霞。偶然颔下探明月，只愿升平答宠嘉。
和镛州八景有序 其八 九仙霁雪
作者：林熙春
朝代：明

海国氛氲气欲流，九峰却化九仙俦。白云舒岫频回首，红日韬霞并举头。骑凤铺银天地净，战龙横玉古今浮。岂非九老留真隐，黄竹陈诗待主筹。
和镛州八景有序 其六 龟山弦诵
作者：林熙春
朝代：明

洛水闽山并地鸣，残书祠墓待修营。三更北立千年诀，一日南行万世盟。衣钵诸儒推阙里，伊吾六籍满镛城。愧予宰割寻常事，犹带依稀畏垒声。
和镛州八景有序 其四 虹桥暮雨
作者：林熙春
朝代：明

濯足镛江万里流，曾从鞭石苦营修。繇来牛伏誇奇事，自是龙翔作胜游。天赐清尘千嶂雨，人歌利涉亿年秋。诸生无负题桥志，直泛星河莫滞留。
和镛州八景有序·金溪夜月
作者：林熙春
朝代：明

昔从岩邑学烹鲜，曾见金溪月下悬。西瞰蛟湖收万派，东窥雉堞耸千年。银潢影落江中雪，玉汉辉腾树杪泉。遥忆当时登眺处，珠林瑞色倚琼筵。洞里乾坤只手开，却将云物捲归来。茹芝本是藏书地，面壁原非举鼎才。谩谓丹炉抛紫盖，祗从钟鼓隐楼台。五更天霁云开际，顿见桑田辟藁莱。玉华洞口布金华，灿烂春桃遍锦沙。两岸长流三月浪，一溪常见数时花。莫云百里河阳事，应作千年海上誇。若问种桃人去处，矶头蓑笠醉烟霞。濯足镛江万里流，曾从鞭石苦营修。繇来牛伏誇奇事，自是龙翔作胜游。天赐清尘千嶂雨，人歌利涉亿年秋。诸生无负题桥志，直泛星河莫滞留。客到龙门护玉华，黄金台筑有真砂。云嘘剑水增山色，电擘镛城减物哗。十里氤氲迎几榻，一尊风雨散流霞。偶然颔下探明月，只愿升平答宠嘉。洛水闽山并地鸣，残书祠墓待修营。三更北立千年诀，一日南行万世盟。衣钵诸儒推阙里，伊吾六籍满镛城。愧予宰割寻常事，犹带依稀畏垒声。珂鸣仗马肃朝班，罢列长少日月閒。薄宦清秋饶白发，故人紫气绕青山。霜飞鹤辔侵寒骨，云拥龙骧远圣颜。自分驽才成独往，可能冀北大刀还。海国氛氲气欲流，九峰却化九仙俦。白云舒岫频回首，红日韬霞并举头。骑凤铺银天地净，战龙横玉古今浮。岂非九老留真隐，黄竹陈诗待主筹。
和陈云阶太学
作者：林熙春
朝代：明

曾从樽俎识声闻，忽谓龙光伏剑濆。白苧宁甘轻白璧，青藜焉肯坠青云。风嘶北冀驹无价，雾起南山豹有文。愧我不才明主弃，愿君努力惜芳芬。
咏棋诗
作者：林熙春
朝代：明

谭棋自昔似谭兵，四象包罗事事赢。三十二垣皆北顾，百千万局尽东征。形分红白龙蛇阵，势布车骑虎豹城。鏖战己酣终胜负，可能销却胜心平。敢云胸内夙藏兵，一局因思百局赢。老马授御犹可策，敝车推毂尚堪征。一河昼定千秋界，二士能支万里城。夜静月明烽不试，将军坐令泰阶平。隔河对垒未交兵，宁论孰输与孰赢。忽听炮声从地起，即驱车甲事天征。骅骝跨卒开周道，帷幄谋臣翼汉城。元帅无劳推象战，居中制外乐和平。书生慷慨欲论兵，胜算独操我自赢。强弱已分方急发，坚瑕未审莫轻征。到来马啸风云会，此去车攻七十城。帐殿论功先策士，主君信赏报升平。掩炮无声若息兵，宁知自守正图赢。谋臣似雨多群策，猛将如云为肆征。双马饮泉攻玉垒，一车当路破金城。降王缚尽方无敌，岂肯和戎事两平。一局初开慎用兵，再三筹度有奇赢。炮藏车腹声声响，卒进马头步步征。计士锦囊环左右，将军铁甲拥宫城。功成有象浑无事，击壤讴歌四海平。一将当权拥万兵，敢来犯顺论输赢。炮声震动惊天地，士策深沉决讨征。铁马风骄驰峻戟，玉车云蔽捣重城。妖氛扫尽江河净，报主除凶怒气平。小丑无端妄动兵，登坛大将有馀赢。狼烟浮动诸天塞，隼驭飞连万里征。汗血日行冲部伍，三千河渡破干城。军情始信犹棋局，到此君王奏凯平。奏凯评勋欲偃兵，孰为赢少孰多赢。车旋细柳峰无燧，马息华林夜不征。带砺山河酬士略，亿千龙虎捍皇城。麒麟宴上勋臣醉，横槊赋诗颂太平。太平未可讳言兵，著著惊心著始赢。勿吝千金张士忾，且需万甲待车征。关河有备须人望，肘腋无虞乃我城。战胖思危真胜事，鸿图宝历永清平。
咏棋诗·其一
作者：林熙春
朝代：明

谭棋自昔似谭兵，四象包罗事事赢。三十二垣皆北顾，百千万局尽东征。形分红白龙蛇阵，势布车骑虎豹城。鏖战己酣终胜负，可能销却胜心平。
咏棋诗·其七
作者：林熙春
朝代：明

一将当权拥万兵，敢来犯顺论输赢。炮声震动惊天地，士策深沉决讨征。铁马风骄驰峻戟，玉车云蔽捣重城。妖氛扫尽江河净，报主除凶怒气平。
咏棋诗·其三
作者：林熙春
朝代：明

隔河对垒未交兵，宁论孰输与孰赢。忽听炮声从地起，即驱车甲事天征。骅骝跨卒开周道，帷幄谋臣翼汉城。元帅无劳推象战，居中制外乐和平。
咏棋诗·其九
作者：林熙春
朝代：明

奏凯评勋欲偃兵，孰为赢少孰多赢。车旋细柳峰无燧，马息华林夜不征。带砺山河酬士略，亿千龙虎捍皇城。麒麟宴上勋臣醉，横槊赋诗颂太平。
咏棋诗·其二
作者：林熙春
朝代：明

敢云胸内夙藏兵，一局因思百局赢。老马授御犹可策，敝车推毂尚堪征。一河昼定千秋界，二士能支万里城。夜静月明烽不试，将军坐令泰阶平。
咏棋诗·其五
作者：林熙春
朝代：明

掩炮无声若息兵，宁知自守正图赢。谋臣似雨多群策，猛将如云为肆征。双马饮泉攻玉垒，一车当路破金城。降王缚尽方无敌，岂肯和戎事两平。
咏棋诗·其八
作者：林熙春
朝代：明

小丑无端妄动兵，登坛大将有馀赢。狼烟浮动诸天塞，隼驭飞连万里征。汗血日行冲部伍，三千河渡破干城。军情始信犹棋局，到此君王奏凯平。
咏棋诗·其六
作者：林熙春
朝代：明

一局初开慎用兵，再三筹度有奇赢。炮藏车腹声声响，卒进马头步步征。计士锦囊环左右，将军铁甲拥宫城。功成有象浑无事，击壤讴歌四海平。
咏棋诗·其十
作者：林熙春
朝代：明

太平未可讳言兵，著著惊心著始赢。勿吝千金张士忾，且需万甲待车征。关河有备须人望，肘腋无虞乃我城。战胖思危真胜事，鸿图宝历永清平。
咏棋诗·其四
作者：林熙春
朝代：明

书生慷慨欲论兵，胜算独操我自赢。强弱已分方急发，坚瑕未审莫轻征。到来马啸风云会，此去车攻七十城。帐殿论功先策士，主君信赏报升平。
哭周耿西先生
作者：林熙春
朝代：明

五岭天南练水东，百年间气一儒宗。登坛邹鲁承先志，伐石边陲报主功。钓下桃溪过尚父，纶来枫陛拟申公。玉楼何事修文急，顿令乾坤少卧龙。
喜潮春捷
作者：林熙春
朝代：明

万里泥金捷似飞，瀛州十日快春闱。神龙御世新皇极，逸骏乘时拥帝畿。斗北七星还踰一，潮东间气最为奇。祥云正为人文兆，努力相期答衮衣。
喜潮秋捷
作者：林熙春
朝代：明

婆娑姮女桂花庄，散与瀛洲满地香。天上宿星缠岭表，云台豪俊集潮阳。况逢双阙门楣峻，更有盈阶桃李芳。一自昌黎千载后，满江风雨见龙翔。
喜镛耆周左桥九十
作者：林熙春
朝代：明

忆昔经营日，五更翼圣棂。灵光今弥耀，人瑞独修龄。矍铄鸠为杖，孙曾鲤在庭。八千方九十，犹诵壁中经。
喜黄左相君瑞归自上党
作者：林熙春
朝代：明

梁园赋就乞閒身，逐客那应更怆神。道在青山原自重，家环绿水未为贫。风尘到处伤多事，天地吾曹合有人。秋到不妨频载酒，与君同戴白纶巾。
四寿诗 其一 寿陈先生
作者：林熙春
朝代：明

太丘家世故，总角便知名。观象传三易，杖鸠作五更。衣冠从里俗，月旦满乡评。圣世求惇史，天涯属王盟。
四寿诗 其三 寿谢先生
作者：林熙春
朝代：明

君家饶玉树，踰七鲁诸生。伏枥风前啸，横经雪里情。松阴含晚照，梧色滋新晴。五采凤毛在，何须待渭清。
四寿诗 其二 寿薛先生
作者：林熙春
朝代：明

吾乡推著姓，胶序久娉婷。说剑倾秦国，守箕重汉庭。头颅今未白，薜荔老犹青。喜接烟霞迩，年年仰岁星。
四寿诗 其四 寿家君
作者：林熙春
朝代：明

年少钻研博，功名数每奇。龙章虽久渥，鲤训更加贻。白发吟淇澳，丹心寄杖藜。三朋同作寿，百岁未为期。
四寿诗·寿陈先生
作者：林熙春
朝代：明

太丘家世故，总角便知名。观象传三易，杖鸠作五更。衣冠从里俗，月旦满乡评。圣世求惇史，天涯属王盟。吾乡推著姓，胶序久娉婷。说剑倾秦国，守箕重汉庭。头颅今未白，薜荔老犹青。喜接烟霞迩，年年仰岁星。君家饶玉树，踰七鲁诸生。伏枥风前啸，横经雪里情。松阴含晚照，梧色滋新晴。五采凤毛在，何须待渭清。年少钻研博，功名数每奇。龙章虽久渥，鲤训更加贻。白发吟淇澳，丹心寄杖藜。三朋同作寿，百岁未为期。
城隅小斋
作者：林熙春
朝代：明

数椽小筑傍城隈，城外长江万里来。云里凤皇呈五色，日边山斗映三台。啚书数卷连床积，梅桂几株拂槛开。兀坐不禁忧国虑，呼童且酌掌中杯。
壬子元日
作者：林熙春
朝代：明

昨夜犹然刚六十，五更六甲忽重逢。燕台岂意劳推毂，驹隙何心叹转蓬。椿树百年几九帙，椒花一日胜三公。自知聚首皆明赐，海上嵩呼愿岁丰。
壬子除夕同叔弟守先墓
作者：林熙春
朝代：明

昨年除夕椿犹茂，今岁今宵独怆心。兄弟莫缘留去腊，山川何处聆遗音。坐来夜半思逾剧，目断一丘泪不禁。徙倚达朝修展谒，日边瑞色起遥岑。
壬寅中秋夏用德集社友园亭时余送民部黄子吉还朝弗赴至癸卯秋始得读陈希礼郑德进倡和诗漫次二首后一首并赠三丈
作者：林熙春
朝代：明

草堂负郭暮云遮，昨岁清秋月未斜。孤树声寒非是叶，方塘影落尽皆花。尊前未与投宾辖，江上曾随奉使槎。试问月华今改否，今年犹胜旧年华。斸药商山紫气遮，结庐人境径繇斜。太丘表树千年节，谷口文章五色花。兄弟有时勤命驾，乾坤何事叹浮槎。论交出处终同调，吏隐宁知鬓易华。
壬寅中秋夏用德集社友园亭时余送民部黄子吉还朝弗赴至癸卯秋始得读陈希礼郑德进倡和诗漫次二首后一首并赠三丈·其一
作者：林熙春
朝代：明

草堂负郭暮云遮，昨岁清秋月未斜。孤树声寒非是叶，方塘影落尽皆花。尊前未与投宾辖，江上曾随奉使槎。试问月华今改否，今年犹胜旧年华。
壬寅中秋夏用德集社友园亭时余送民部黄子吉还朝弗赴至癸卯秋始得读陈希礼郑德进倡和诗漫次二首后一首并赠三丈·其二
作者：林熙春
朝代：明

斸药商山紫气遮，结庐人境径繇斜。太丘表树千年节，谷口文章五色花。兄弟有时勤命驾，乾坤何事叹浮槎。论交出处终同调，吏隐宁知鬓易华。
壬戌元日
作者：林熙春
朝代：明

圣主当阳又一春，况逢元正韶华新。门成皇极开周道，岁计群良饬汉臣。来享华彝瞻雉尾，中兴日月映龙鳞。老臣幸有嵩呼祝，尧舜繇来自有真。
壬戌诞日四首并得三字
作者：林熙春
朝代：明

此日悬弧欲御骖，一夔偶病废朝参。追惟父母生身苦，正值君王为国惔。岂有青藜燃太乙，敢希白发博台三。独思出纳多边警，忍负焦劳便释担。合门望外圣恩覃，山海高深未可探。荏苒稀龄欣踰一，桑蓬此日愧生三。人趋人诺随人醉，我钝我迟自我憨。长望圣明长惕厉，边臣韬却上方镡。茹素频年茶当酒，清秋淑景醒为酣。明朝日月升恒八，此夕宾朋斝酌三。叔子樽前陪共乐，诸孙岭外想分甘。燕城忽听砧声急，且把封疆努力戡。出山逐队愧双南，结驷何来枉过谭。太史文章秦复汉，宗人品望青于蓝。救时自许贞乎一，匡主相期道者三。天地风尘公等在，老臣何计可抽簪。
壬戌诞日四首并得三字·其一
作者：林熙春
朝代：明

此日悬弧欲御骖，一夔偶病废朝参。追惟父母生身苦，正值君王为国惔。岂有青藜燃太乙，敢希白发博台三。独思出纳多边警，忍负焦劳便释担。
壬戌诞日四首并得三字·其三
作者：林熙春
朝代：明

茹素频年茶当酒，清秋淑景醒为酣。明朝日月升恒八，此夕宾朋斝酌三。叔子樽前陪共乐，诸孙岭外想分甘。燕城忽听砧声急，且把封疆努力戡。
壬戌诞日四首并得三字·其二
作者：林熙春
朝代：明

合门望外圣恩覃，山海高深未可探。荏苒稀龄欣踰一，桑蓬此日愧生三。人趋人诺随人醉，我钝我迟自我憨。长望圣明长惕厉，边臣韬却上方镡。
壬戌诞日四首并得三字·其四
作者：林熙春
朝代：明

出山逐队愧双南，结驷何来枉过谭。太史文章秦复汉，宗人品望青于蓝。救时自许贞乎一，匡主相期道者三。天地风尘公等在，老臣何计可抽簪。
夏仲园豆盛熟每饭不彻戏示埈儿曰朝朝一味豆尔能偶乎埈儿谢不敏解目园中为余偶者四因成四绝
作者：林熙春
朝代：明

朝朝一味豆，日日寸心葵。每抱丰年愿，乾坤未有涯。朝朝一味豆，灼灼满园萱。无限春晖思，何堪对酒尊。朝朝一味豆，对对几缸兰。风动香逾远，不禁人倚栏。朝朝一味豆，岁岁两株松。水满亭前镜，宁知鬓似松。
夏仲园豆盛熟每饭不彻戏示埈儿曰朝朝一味豆尔能偶乎埈儿谢不敏解目园中为余偶者四因成四绝·其一
作者：林熙春
朝代：明

朝朝一味豆，日日寸心葵。每抱丰年愿，乾坤未有涯。
夏仲园豆盛熟每饭不彻戏示埈儿曰朝朝一味豆尔能偶乎埈儿谢不敏解目园中为余偶者四因成四绝·其三
作者：林熙春
朝代：明

朝朝一味豆，对对几缸兰。风动香逾远，不禁人倚栏。
夏仲园豆盛熟每饭不彻戏示埈儿曰朝朝一味豆尔能偶乎埈儿谢不敏解目园中为余偶者四因成四绝·其二
作者：林熙春
朝代：明

朝朝一味豆，灼灼满园萱。无限春晖思，何堪对酒尊。
夏仲园豆盛熟每饭不彻戏示埈儿曰朝朝一味豆尔能偶乎埈儿谢不敏解目园中为余偶者四因成四绝·其四
作者：林熙春
朝代：明

朝朝一味豆，岁岁两株松。水满亭前镜，宁知鬓似松。
大司马申玄渚远讯次韵奉答
作者：林熙春
朝代：明

一从附骥羡空群，此日中枢典六军。系籍四朝耆硕重，铭勋两世古今闻。身承帝问欢如水，胆落天骄遁若云。宗社有灵悬带砺，相期翊戴圣明君。
奉和任公祖冬日较士以东莆期诸生之作时公正推参知候命也
作者：林熙春
朝代：明

凤台高瞰鳄江滨，樽俎论文雨露春。牛斗皖城干象纬，骊珠粤水倍精神。幸逢今日空群士，肯让当时第一人。闻说得贤称报国，徵书旦莫趣车尘。任公台上俯江滨，眼界无边宇宙春。去岁雷惊逢蛰启，今朝奎聚动龙神。词倾二水瀛州客，气饮长虹樽俎人。敢谓经营收杞梓，群英自是接芳尘。
奉和任公祖冬日较士以东莆期诸生之作时公正推参知候命也·其一
作者：林熙春
朝代：明

凤台高瞰鳄江滨，樽俎论文雨露春。牛斗皖城干象纬，骊珠粤水倍精神。幸逢今日空群士，肯让当时第一人。闻说得贤称报国，徵书旦莫趣车尘。
奉和任公祖冬日较士以东莆期诸生之作时公正推参知候命也·其二
作者：林熙春
朝代：明

任公台上俯江滨，眼界无边宇宙春。去岁雷惊逢蛰启，今朝奎聚动龙神。词倾二水瀛州客，气饮长虹樽俎人。敢谓经营收杞梓，群英自是接芳尘。
奉和任养弘文昌阁开会龙见于江之作
作者：林熙春
朝代：明

瀛洲奎聚尽英髦，惊却龙飞映紫毫。雷雨瞬时冲凤翮，凤云千里顺鸿毛。砚中鳞甲江头动，项下明珠掌上操。诸士骑龙应此日，星河直泛起波涛。
姚叔子冠婚
作者：林熙春
朝代：明

英物翩翩七尺躯，争看章甫上头颅。鲁书故业推桥梓，戴礼新翻正卷舒。射雀当年成倚玉，乘龙今日喜充闾。尧天沩汭心星合，罗网弘开好佩鱼。